open-index/open-wikipedia-markdown huggingface dataset:
杭州笕桥机场

**杭州笕桥机场**（），勒垃中华人民共和国浙江省杭州市东北面个笕桥街道横塘村，乃朝是中国人民解放军空军个军用机场。南京国民政府建立以后，中央航空学校设勒箇地方，故咾叫“中国空军个摇篮”。萧山机场造好前，箇面是隻军民合用机场。2000年12月29号，萧山机场造好，民航全部从笕桥机场搬去萧山机场。2006年，机场用**笕桥中央航校旧址**个名字列入全国重点文物保护单位。

## 参考文献
印度航空171号班机空难

**印度航空171号班机**是一趟打印度艾哈迈达巴德飞望英国伦敦盖特威克机场个国际线定期客运航班。2025年6月12号下半日，一架执飞箇個航班个波音787-8客机（注册号VT-ANB），勒垃萨达尔·瓦拉巴伊·帕特尔国际机场起飞以后不多长远就跌勒机场附近。事故发生勒靠近机场、人口稠密个梅加尼讷格尔（Meghani Nagar）住宅区。印度航空官方通告显示，飞机丄向有242個人，有一個幸存者；外加地面丄也死脫起碼38個人。

## 背景

### 飞机搭航班
出事体个飞机是一架11年机龄个波音787-8梦想客机，注册号VT-ANB，序列号36279。箇隻飞机是波音埃弗雷特工厂造出來个，2014年1月28号交畀拉航空公司。飞机丄装仔两台通用电气GEnx-1B67发动机。

箇次事故是波音787从2011年投入使用以来头一趟发生致命坠机事故搭机身全损事故，也是印度航空从1985年182号航班爆炸案以来头一趟发生机身全损个空难。箇次事故成为仔印度从1996年杰尔基达德里撞机事件以来顶严重个空难。

印度航空从2013年开始运营盖特威克机场航线，事发个辰光每個禮拜有12趟航班打箇個机场起飞，裏向有5班飞望艾哈迈达巴德。

### 趁客搭機組人員
根据印度民航总局搭印度航空提供个数据，箇趟航班丄向拢共有242人，包括230個趁客（裏向有11個小囡搭2個毛毛頭），外加2個飞行员咾10個空趁人员。趁客名单显示有169個印度人、53個英国人、7個葡萄牙人搭1個加拿大人。机长是苏米特·萨巴瓦尔（）咾，副机长是克莱夫·昆达尔（）。

## 事故
171号航班勒垃当地时间下半日一點三十八分（UTC时间八點零八分）打艾哈迈达巴德机场廿三号跑道起飞，飛望伦敦盖特威克。根据气象报告显示，伊歇天气稳定，能见度良好。

飞机个ADS-B应答器数据显示顶大高度达到過191米。UTC时间08:08:50，高度约摸70米个辰光信号消失脫，第個辰光飞机还朆越过05号跑道个入口。机组向艾哈迈达巴德空管发出过紧急求救信号。

飞机是爬升阶段跌落来个。根据现场个视频，飞机先是正常爬升，后首来慢慢较降下来，起飞大概30秒后头，从大家个视线里向消失脱，勒一团火球搭浓烟当中坠毁哉。

梅加尼讷格尔个目击者讲渠拉听见仔好几声爆炸，难末看见浓烟滚滚，是飞机撞上建筑物以后滑行。飞机阿末来撞上民用医院园区裏向个B·J医学院学生宿舍楼。坠毁哉后首，飞机部分完好个稳定翼咾尾锥体龁勒一栋多层建筑个顶丄。坠机以后跟牢发生仔好几趟爆炸。

## 救援搭善后
艾哈迈达巴德消防搭应急服务部门确认调派仔全市各分区个救援单位。头一通报警电话勒当地时间13点45分打进指挥中心，GIDC马上派出仔两支消防队咾启动仔“全警响应”。连同15名朝上个消防指挥人员，拢共投进仔337名消防员、60部消防车搭20部水罐车。包括消防局个20部个救护车个多支医疗队紧急赶望现场。为仔保障救援，通望坠机点搭周边场许所有个道路全封闭脫哉。巴罗达市紧急增援仔廿部消防车。甘地讷格尔消防局、印度石油天然气公司、古加拉特國際金融科技城搭民防组织全参加仔行动。

负责机场安保个中央工业安全部队也参加仔救援。两支边境安全部队也部署勒许。印度陆军约摸130名官兵相帮清理废墟咾救治伤者。一爿军方医院进入待命状态。中央后备警察部队出动仔150個人，三支国家灾害响应部队90個人也投入仔救援。西部铁路提供仔灾害管理队、铁路保护部队人員搭包括6個医生、廿個医护个医疗组咾7部救护车。

火势勒一個钟头里向得着仔控制咾，救援还接下去进行仔五個钟头。市政中央工场调用仔159部车子、15部推土机、5部挖掘机、25部卡车咾1台压路机来清理现场。130個工程师、一百朝上個卫生部门人员参与仔善后，市立医院全面启动仔应急机制。坠机後首机场马上全面停航哉，到当日晏點辰光恢复仔有限个运营。

## 伤亡
根据高级警官维沙卡·达布拉尔（）个通报： 民用医院拢共接收仔269具遗体（包括飞机丄个241個人咾地丄个28個人），死脫个人包括维贾伊·鲁帕尼，渠是2016年到2021年个古吉拉特邦首席部长。起码五十個畀飞机撞着个宿舍裏向个医学生住仔院，41個人伤着哉。到6月13日，警方告诉BBC新闻，有6具遗体已经交畀拉死者屋里向哉。

飞机丄只有一個40歲个英國公民一家头活下來哉。渠坐勒11A座位，貼牢緊急出口。治療渠个醫生講，渠意識有點糊塗咾，身丄向有好幾處受傷，必過已經無得危險哉。渠拉兄弟也勒許箇架飛機丄咾，渠朆活下來。

## 調查
主导箇趟空难个调查。搭美国派出专家组来帮忙拉哉。表示会得立即组建团队来配合美国国家运输安全委员会个工作。6月13号，印度国家安全卫队寻仔28個钟头，总算勒垃坠机现场寻着哉记录飞行技术数据个黑匣子。同一日天，古吉拉特反恐小组从残骸里向寻着哉数字视频记录仪。

印度民航总局搭印度航空也启动仔独立调查。6月13号，印度民航总局下令从6月15日开始对印度航空所有个787客机实施起飞前头个技术安全检查。

## 反應

### 国内
印度总理纳伦德拉·莫迪勒X（原推特）丄向遇难者表达仔哀悼。6月13号，渠到仔事故现场，还到医院裏向望仔飞机丄唯一一個幸存者咾地丄向受伤个老百姓。

内政部长阿米特·沙阿事发后头搭古吉拉特邦首席部长布彭德拉·帕特尔通仔电话。帕特尔講已经指示官员立即立時三刻开展“救援搭善后工作”，要拿各项安排“当成打仗一样紧急”来落实。反对党领袖拉胡尔·甘地也表示仔哀悼，同时要求豪𢜶提供援助。

### 国际
各国个元首搭政府首脑纷纷表达致哀，包括英国首相基尔·斯塔默、查尔斯三世国王搭卡米拉王后、加拿大总理马克·卡尼、葡萄牙总理路易斯·蒙特内格罗、中华人民共和国国家主席习近平。英国外交部已经勒垃印度搭英国两地组建仔危机应对小组。

## 參考資料
金山幸福水上机场

**金山幸福水上机场**，也叫**金山水上机场**，是上海市金山区沪杭公路7741号金山城市沙滩北面个隻A2类水上通用机场，上海金山通用航空产业发展有限公司运营个，是中国头一隻对公众开放提供通航运输服务个水上通用机场，金山区个应急救援直升机标准起降点。

## 概况
金山幸福水上机场陆地占地7500平方米，水面占地35万平方米，有块水上运行区，长1450米、宽150米，有得1条05-23方向个水上跑道、上岸坡道搭仔70米长个水上飞机停靠码头，机坪有得4隻机位搭仔直径17米个直升机起降坪。

## 历史
2015年4月28号，机场试飞成功。

2016年7月20号，机场开通头一趟运行，必过执行去舟山个首飞航线个辰光发生事故，航线停运。

2019年7月10号，金山幸福水上机场获得A2类许可证。

2020年9月16号，机场復飞，开通去舟山普陀山机场个水上航线，叫“沪舟风景快线”，航程170公里，全程1個钟头，航速225公里/小时，是塞斯纳208EX机型飞个，每個礼拜五、六、日各有一趟往返航班；11月1号，机场再开通去建德千岛湖通用机场个航班航线。

2021年10月份，华东无人机基地勒垃箇机场实验垂直起降固定翼无人驾驶飞行器海岛场景物流运输，1個钟头完成前去舟山运海鲜回上海个飞行。

## 参考资料
德清莫干山通用机场

**德清莫干山通用机场**（），也叫**德清莫干山机场**，勒垃中国浙江省湖州德清县雷甸镇莫干山高新技术产业开发区通用航空产业园里向，是座通用机场。机场有得一条长600米个通航机场跑道，机场规划面积27.6平方公里，有航站楼、办公楼、54000平方米停机坪、25隻固定翼停机位搭仔19隻直升机停机位，还配套有6700平方米个机库。

## 历史
2018年10月8号，德清莫干山机场获得民航华东管理局颁发个“A1通用机场使用许可证”(许可证号：GA2018EC0075OI）。

2018年11月30号，颁证仪式暨首航仪式举行。

2019年5月22号，国际航空运输协会（IATA）颁发三字代码DEQ。德清莫干山通用机场成为全国头一隻有机场三字代码个通用机场。

## 参考
朗琴社区

**朗琴社区**，是浙江省杭州市钱塘区白杨街道个一隻社区。

朗琴社区勒垃白杨街道东端。东面到之江东路，南面到10号大街，西面到27号大街，北面到6号大街。社區是2009年10月份成立个，辖区裏向有朗诗国际街区东园搭梦琴佳苑两個小区，各取一個字搭社区取名。社區面積0.53平方公里，人口5084個人。

## 參考
无锡丁蜀机场

**无锡丁蜀机场**，也叫**宜兴通用机场**，勒垃江苏省无锡市宜兴市丁蜀镇大浦村，是座A1级通用机场、宜兴市丁蜀通用航空产业园个主要建筑物，2020年3月10号正式开工建设，2022年9月2号正式拿着证运营，2022年11月20号正式通航。

## 历史
2014年，机场写进《江苏省“十二五”及至2030年通用机场布局规划》里向。当地部门随后开始研究机场规划。

2015年9月23号，民航华东地区管理局勒垃宜兴主持召开宜兴通用机场选址报告审查会。会议肯定选址报告个方案，认为选址有造机场个条件，必过还需要补充更多个技术资料来完善选址报告，为审批、前期工作打下有利个基础。2016年10月19号，中国通用航空产业发展（丁蜀）论坛举行。

机场个一期建设项目2017年开始建设，总投资近4亿元。

## 规划
宜兴通用机场勒垃江苏省无锡市宜兴县级市丁蜀镇大浦村，通用机场飞行区等级是2B，是江苏省规划个38隻二类小型通用机场个一隻，也是宜兴市丁蜀通用航空产业园个主要建设内容之一。

## 客運航線
2023年3月4号上半天，宜兴—射阳转场航线首航，航线全长近300公里，执飞机型是，总计好运4個乘客。

## 参考
景园社区（杭州市）

**景园社区**，是浙江省杭州市钱塘区白杨街道个一隻社区。

景园社区勒垃白杨街道西端。东面到3号大街咾5号大街，南面连牢12号大街咾4号大街，西面到1号大街咾下沙1号渠，北面到2号大街。

社区是2003年12月成立个，因为社区居委会驻1号大街景园小区60号咾叫箇個名字。本來下頭有景园小区、文苑风情小区介两個居住区。2023年景园小区整体搬迁脫，分房子安置到学林铭城搭新沙家园。

## 参考
歐陽萬成

**歐陽萬成**（英文艺名： / 英文本名：，），上海裔美国男演员、单口喜剧演员搭作家，因为勒HBO喜剧《硅谷》里向演杨靖咾成名。

歐陽萬成拉爷娘是上海人，渠拉阿奶是天厨味精创始人张逸云拉孙囡。1987年6月11号，欧阳万成勒香港出生，小辰光蹲勒香港島銅鑼灣天后，读个是湾仔番禺會所華仁小學。中学勒香港華仁書院读过一年，13岁跟牢爷娘移民到美国，为仔让渠接受更加好个教育。后首来伊读仔洛杉矶个John Burroughs Middle School搭Beverly Hills High School。2009年，渠从圣地亚哥加利福尼亚大学毕业，专业是经济学。

## 参考
奠邊府市

**奠邊府市**（）是越南西北部奠边省个省会，市区勒垃芒青谷地，搭老挝蛮近，南北长约18公里，东西阔约6公里。

奠边府市东面搭芒安县搭界，东南搭奠边东县搭界，西咾南面搭奠边县搭界，北面搭孟查县搭界。

## 行政区划
奠邊府市下头有7坊5社：芒清坊、馨岚坊、新清坊、农布坊、清长坊、清平坊、南清坊、清明社、那雁社、那凑社、芒方社、巴桄社

## 参考
江阴中医院站

**江陰中醫院站**勒垃中华人民共和国江苏省无锡市江阴市工农路江阴市中医院新院区东面地下，是无锡地铁S1线个地铁车站，是地下二层島式车站。车站拢总有4隻出入口。

## 参考资料
江阴市中医院

**江阴市中医院**，第二冠名**南京中医药大学江阴附属医院**，是中国江苏省江阴市一所医院，是家三级乙等医院，原先勒垃江阴市人民中路130号，2024年6月29号整体搬迁到工农路100号新院区，设有20层病房楼搭仔6层门诊楼。

## 另见
* 江阴中医院站

## 参考

## 外部链接
*
蔡裔麟

**蔡裔麟**（），吳越台州寧海人，清末民國政治人物。

## 生平
蔡裔麟是寧海深甽大蔡村人。

渠是清朝岁贡出身，清末预备立宪，蔡裔麟当仔浙江咨议局议员。渠用议员个身份为老百姓发声，浙江保路运动个辰光，渠搭另外个议员一淘联名陈请。

民國成立以後，渠当过1913年到1914年个象山知事。

## 參考
重庆科技馆

**重庆科技馆**勒垃江北嘴中央商务区，占地面积37亩，建筑面积4.83万平方米，总投资额5.67亿元。一共分为A、B两馆，2009年9月9号造好开馆。

## 参考
江滨花园社区

**江滨花园社区**，是浙江省杭州市钱塘区白杨街道个一隻社區。

社區是2011年6月份成立个。东到之江东路，南到20号大街，西到23、25号大街，北到14号大街。社区面积0.27平方千米。下头管世贸江滨花园碧景湾、瑞景湾、峻景湾小区。

## 參考
世博大道

**世博大道**勒垃2010年上海世博会浦东园区里向，北起南浦大桥，贴牢黄浦江一路往西南到雪野二路，长5390米，宽45米，设计车速每小时40千米。世博中心、世博文化中心、世博轴、世博文化公园、后滩公园、白莲泾公园咾啥个建筑公园侪勒垃箇条路丄。日本馆、西班牙馆、法国馆、英国馆、意大利馆咾啥个侪勒垃路南面。世博道路原本是浦明路个一部分，2008年10月份改名“世博大道”。

因为世博大道拿世博文化公园帮滨江湿地一劈二，2019年底，世博大道地下工程开工。改造以後个世博大道西起通耀路，东到长清北路，全长2353米，当中下穿式地道全长1350米，双向6车道。世博文化公园帮后滩公园连起来。2021年10月28号上半日10点28分，世博大道主线通车。

## 参考
南定市

**南定市**（）是越南南定省省会。

## 历史沿革
2024年7月23号，越南国会常务委员会通过决议，从2024年9月1号开始，南定市喫脫美禄县；南丰社改制成南丰坊，南云社改制成南云坊，美兴社搭美禄市镇合併成兴禄坊，场试坊喫脫禄安社咾文庙坊，光中坊喫脫下龙坊咾统一坊，渭川坊喫脫陈济昌坊咾渭黄坊，陈兴道坊喫脫潘廷逢坊咾阮攸坊，能静坊喫脫吴权坊咾陈光启坊，北门坊喫脫赵妪坊咾陈登宁坊，美城社、美盛社搭美进社合併成美禄社。

## 行政区划
南定市下头有14坊7社，市人民委员会勒垃北门坊。

* 北门坊（Phường Cửa Bắc）
* 南门坊（Phường Cửa Nam）
* 兴禄坊（Phường Hưng Lộc）
* 禄下坊（Phường Lộc Hạ）
* 禄和坊（Phường Lộc Hòa）
* 禄旺坊（Phường Lộc Vượng）
* 美舍坊（Phường Mỹ Xá）
* 南丰坊（Phường Nam Phong）
* 南云坊（Phường Nam Vân）
* 能静坊（Phường Năng Tĩnh）
* 光中坊（Phường Quang Trung）
* 陈兴道坊（Phường Trần Hưng Đạo）
* 场试坊（Phường Trường Thi）
* 渭川坊（Phường Vị Xuyên）
* 美河社（Xã Mỹ Hà）
* 美禄社（Xã Mỹ Lộc）
* 美福社（Xã Mỹ Phúc）
* 美新社（Xã Mỹ Tân）
* 美胜社（Xã Mỹ Thắng）
* 美顺社（Xã Mỹ Thuận）
* 美中社（Xã Mỹ Trung）

## 参考
中国2010年上海世界博览会世博轴

**中国2010年上海世界博览会世博轴**，简称**世博轴**（），是2010年上海世界博览会园区主入口搭仔主轴线，是“一轴四馆”五大永久建筑个“轴”，乃朝是购物中心“**世博源**”。

## 历史
好分成地下地上各两层，是隻半敞开式个建筑，南北走向个，拿中国馆、浦东主题馆群、世博中心咾啥个连起来。世博轴是大型商业、交通综合体，是世博园区顶大个单体项目，也是世博园区空间景观、人流交通个主轴线，也是上海世博会“一轴四馆”五大永久建筑之一。

乃朝世博轴交畀上海世博发展（集团）有限公司、百联集团有限公司联合成立个上海世博百联商业有限公司进行经营管理改造。2014年5月份，世博轴改造成中国头一隻超广域购物中心“**世博源**”，畀路分割成二街五区。世博源开幕以後，人气赛过当年世博会，客流突破50万人，吃饭、趁观光小火车侪要排队。

## 图集
### 世博轴时期

Image:Exposh2.jpg|施工中个世博轴
Image:Columnhead expo.jpg|施工中个世博轴
Image:091231-expoaxis-detail.jpg|正式完工个世博轴
Image:Expoaxis-knippershelbig-01.jpg|世博轴（2010年5月）
Image:Expoaxis-knippershelbig-03.jpg|
Image:Expoaxis-knippershelbig-04.jpg|
Image:Expoaxis-knippershelbig-05.jpg|阳光谷
Image:Expoaxis-knippershelbig-06.jpg|大型张拉膜结构顶盖

### 世博源时期

The River Mall.JPG|世博源大门
River Mall-1.JPG|世博源景象
River Mall-2.JPG|世博源景象
River Mall-3.JPG|世博源景象
River Mall-4.JPG|世博源景象

## 参考资料
新泾区

**新泾区**是中國上海市一隻撤销脱个市辖区，乃朝是长宁区、普陀區、嘉定區个一部分。

## 歷史
新泾区勒垃1945年設置个，一开始叫25區。伊辰光，新泾区东到蘇州河、沪杭甬铁路，西到江橋鎮搭仔諸翟，南到虹橋路、青滬公路，北到沪宁铁路。1946年3月份，恢復原真如区（32區），25區个北界往南缩到蘇州河、木渎港、虬江一線。1947年4月份（也有讲1月份），改叫新泾区。伊辰光，面積65.67平方公里，區公所勒垃羽林路。1949年11月份，新涇區拿申紀港東面原先个2個保个土地划畀真如區。1950年3月份，朱家灣劃畀真如區。1950年6月份，蘇州河以北、中山北路以南地區劃畀普陀區，蘇州河以南、天山路以北、古北路以東劃畀長寧區。8月份，申紀港以東个地再劃畀真如區。1956年，新泾区一部分地劃畀長寧區，其他地同龙华区、真如区一道併进西郊区里向，新涇區撤銷。

## 参考信息
泗泾镇

**泗泾镇**，是中华人民共和国上海市松江区下头个一个乡镇级行政单位，面积23.98平方公里，户籍人口2.12万人（2008年）。

镇里向有史量才故居、马相伯故居、下塘管氏、程氏、孙士林三宅、丁氏、蒋氏、陆氏三宅等明清年代个建筑。

## 参考
芒萊市社

**芒萊市社**（），也写成“**𤞽莱**”，也翻译成“**孟来**”，是越南奠边省下底个一隻市社。面积114.03平方公里，2018年总人口12125人。

山罗水电站造好以后，原来芒莱市社个大部分土地全畀水没脱哉。难朝市社勒垃山羅水電站个水庫邊丄，是沱江、南那河搭南萊溪交匯个場許。

## 行政区划
芒莱市社下底有2坊1社，市社人民委员会勒垃那莱坊：那莱坊（Phường Na Lay）、泷沱坊（Phường Sông Đà）、莱那社（Xã Lay Nưa）

## 參考
乌米饭

**乌米饭**是吴越搭周边地区个一種喫食，通常立夏辰光喫。用乌饭树个树叶烧汤，烧出来个汤用糯米泡半日天，再捞出来摆勒木甑里向蒸熟。

## 参考
奠邊縣

**奠邊縣**（），是越南奠边省下底个一隻縣。到2022年底，奠邊縣面积1396.267平方公里，人口102479個人。

## 行政区划
奠边县下底有21隻社，县莅勒垃清昌社：赫蒙社（Xã Hẹ Muông）、花清社（Xã Hua Thanh）、芒利社（Xã Mường Lói）、芒雅社（Xã Mường Nhà）、芒奔社（Xã Mường Pồn）、那冲社（Xã Na Tông）、那于社（Xã Nà Ư）、农喝社（Xã Noong Hẹt）、农陇社（Xã Noong Luống）、诺岸社（Xã Núa Ngam）、巴𦹳社（Xã Pa Thơm）、夫㳥社（Xã Phu Luông）、泡律社（Xã Pom Lót）、参门社（Xã Sam Mứn）、清安社（Xã Thanh An）、清禛社（Xã Thanh Chăn）、清兴社（Xã Thanh Hưng）、清㳥社（Xã Thanh Luông）、清那社（Xã Thanh Nưa）、清昌社（Xã Thanh Xương）、清燕社（Xã Thanh Yên）。

## 參考
上海世博中心

**上海世博中心**，老底子叫**中国2010年上海世界博览会世博中心**，是2010年上海世博会个综合性核心功能场馆，一座世博永久场馆，勒垃世博园区B片区个滨江绿地里向。伊2007年6月7号开工，2009年12月25号正式造好，总建筑面积14200平方米。

世博会个辰光，世博中心是贵宾会客室、庆典宴会厅、论坛大会堂，世博会闭幕前个《上海宣言》也勒垃箇世博中心里向签个。世博会以後，箇地方是国际会议中心，中共上海市党代会、上海市人大、政协等政务会议、上海合作组织峰会、亚太经济合作组织会议等会议也勒垃箇地方举办。

世博中心有中央大厅、大会堂、政务厅、宴会大厅、多功能厅五大部分，名字分别叫绿厅、红厅、蓝厅、金厅、银厅。

## 参考
杭縣

**杭縣**，是老底子吳越个一隻縣，地界包括今朝个浙江省杭州市臨平區、餘杭區、西湖區、上城區、拱墅區。

## 历史沿革
中華民國元年（1912年）2月份，杭州府廢脫，勒哈本來个錢塘縣、仁和縣个地丄设置**杭縣**，搭餘杭縣一淘归錢塘道。1927年5月份，道廢脫，杭县城区析置杭州市，杭县直属于省。

1951年12月份，杭县划归杭州市，第二年11月份又改成省直辖。1957年9月份，杭县划归杭州市。1958年4月份，杭縣撤銷脫，本来归杭縣个长命乡搭瓶窑镇划畀余杭县，另外35個乡、镇搭余杭县个闲林乡划归杭州市。1960年1月建立錢塘聯社。1958年10月份，餘杭縣撤脫，併進臨安縣。1961年3月份，從臨安縣份出原來餘杭个地方同錢塘聯社合併。1961年4月份，錢塘聯社撤脫，恢復縣建制，定名餘杭縣，縣治設勒臨平鎮。1994年4月份，餘杭縣撤脫，設立餘杭市。2001年3月份，餘杭市撤脫，設立杭州市餘杭區。

2021年，餘杭區撤脫，设立新个餘杭區咾临平区。

## 参考
小昆山镇

**小昆山镇**，是上海市松江区个一隻镇，面积30.52平方公里，户籍人口1.87万人（2008年）。明末学者陳繼儒曾隐居勒小昆山。

## 参考
木渎港

**木渎港**是中华人民共和国上海市普陀区一条南北走向个河浜，也是吴淞江个支流。伊北起西虬江，南到苏州河，勒垃上海中环路帮泸定路当中，全长约2公里。

## 参考
泸定路

**泸定路**是中华人民共和国上海市普陀区一条南北走向个路，全长5.6千米，宽13米，分成两段。泸定路个北段北起怒江北路，南到真江路；南段北起金沙江路，南到威宁路。南北段当中是西虬江。箇条路路名是从四川省甘孜藏族自治州泸定县来个，1956年修个，1980年代拓宽过。路边有上海市儿童医院泸定路院区。

## 参考
真如区

**真如区**是中國上海市一隻撤销脱个市辖区。

## 历史
民国15年（1926年），江苏省宝山县个真如乡划畀上海特别市，成立真如区，叫箇隻名字是因为里向个真如乡搭仔乡里个真如寺。1938年撤销，併进沪北区。

1945年9月份，原真如区个地方畀国民政府沿咾沪宁铁路一劈两，沪宁铁路以北地区划畀廿四区（大场区），以南地区划畀廿五区（新泾区）。1946年3月份，勒垃原真如区基础丄设立面积差弗多个三十二区，区公所设勒真如镇梨园浜1号，伊辰光面积37.06平方公里，有得约3.70万人。1947年1月份，三十二区改名真如区。1956年撤销，划畀普陀、西郊两隻区。

## 参考信息
江湾区

**江湾区**是中國上海市浦西一隻撤销脱个市辖区。

江湾区东起黄浦江，南到五权路、虬江、翔殷路（乃朝邯郸路）、水电路、西面到纪念路、岭南路、俞泾浦，北到西塘桥、鹅馋浦，东北到黄浦江，面积70.88平方公里。南京國民政府成立前是宝山县江湾乡，民国17年（1928年）设置江湾区。1956年，江湾区撤销，南部划畀榆林區、杨浦区，北部划畀北郊区。

## 参考
罗丹艺术文化发展中心

**罗丹艺术文化发展中心**，简称“**罗丹艺术中心**”，是上海市浦东新区一座当代艺术博物馆，原先是2010年上海世界博览会法国馆，2014年到2017年叫**上海二十一世纪民生美术馆**。美术馆勒垃世博大道1929号，2014年11月份开始对公众开放，弗定期举办现代艺术特展。。

2017年1月份，上海民生现代美术馆搬过来，2019年又搬了跑。後些来经过三趟改造，2024年9月27号变成“罗丹艺术文化发展中心”，成为世博文化公园个一部分。

## 参见
* 中国2010年上海世界博览会法国馆
* 上海民生现代美术馆

## 参考文献
水电路

**水電路**是中華人民共和國上海市虹口區一條南北走向个路，长3270米。伊北起场中路，往南到俞泾浦连勒柳营路。1922年，原先設立勒叉袋角个閘北水電廠因为蓄水能力推板，搬去军工路附近造新廠。為咾順利拿建筑材料送去新厂，閘北水電廠自家出钞票修路，叫伊水电路。水電路原先是一條叫橫浜个河浜，修路个辰光也填平哉。一二八事變个辰光，國民革命軍曾勒垃水電路西面个八字橋防守日軍。

## 参考
邯郸路

**邯郸路**是中国上海市虹口区、杨浦区一条东西走向个交通干道，西起大柏树立交，东到五角场，西段是杨浦虹口两区区界，全长2640米，宽34.2米到40米。邯郸路丄有中环线高架，勒垃复旦大学门前，中环是地道。

## 历史
邯郸路1922年修个，因为伊拿引翔乡帮殷行乡连起来，叫翔殷路。1929年改名**翔殷西路**。侵华日军占领个辰光，改名叫**明治通**，汪精衛政權个辰光改名**协和路**。1947年，国民政府叫伊**魏德迈路**，纪念抗日战争里向担任中国战区美军司令个魏德迈上将。1950年，上海市人民政府用河北邯郸拿伊改成邯郸路。後來邯郸路主线成為中环个一部分，地面道路只預留机动车道搭仔人行道，畀复旦大学咾啥个踏脚踏车个人造成困擾。2021年年底，邯郸路復旦大學門口新增加非机动车道。

## 交汇道路
邯郸路西起大柏树，是帮逸仙路、汶水东路、中山北一路、曲阳路交汇个路口，东到五角场，是隻四平路、翔殷路、黄兴路、淞沪路、邯郸路个五岔路口。其它帮邯郸路相交个路有：运光路、松花江路、国权路、国年路、国顺路、国达路、国定路、国宾路。

## 参考资料
国定路

**国定路**是中华人民共和国上海市杨浦区一条南北走向个路，北起政立路，南到黄兴路，全长1900米。1929年，中华民国国民政府勒垃大上海计划里向拿江湾五角场周围一批路个名字规划用“国”字开头。1933年，邯郸路以北个国定路路段造好。1940年，政本路到四平路个国定路路段造好。1984年，四平路到邯郸路当中箇段国定路连起来。

## 参考
政立路

**政立路**是中華人民共和國上海市楊浦區一條東西走向个路，西起逸仙路连勒场中路，東到恒仁路。民国21年（1932年）规划个辰光叫政同路。民国22年（1933年）正式修个。1980年，因为政同路帮政通路發音差大弗多，改名政立路。

## 沿线设施
* 上海財經大學（18号线上海财经大学站）
* 凯德·国正中心（哔哩哔哩总部）
* 江灣體育場
* 上海市同济中学

## 参考
国达路

**国达路**是中华人民共和国上海市杨浦区一条南北走向个路，北起邯郸路，南到政修路，全长340米，宽8米到12米，车行道宽6米。民国29年（1940年）个辰光东洋人修个，伊辰光叫协仪路西一街。抗日战争胜利以后改名**国清路**。1980年，因为普通闲话里向国清路帮国庆路发音几乎一式一样，改名国达路。

## 参考
彭浦区

**彭浦区**是中國上海市浦西一隻撤销脱个市辖区。

彭浦区勒垃现在个静安区北部、普陀区西北部、宝山区西南部。伊东接江湾区，南面是闸北区、蒲淞区，西到真如区，北连大场区，面积12.27平方公里。伊原先是宝山县彭浦乡，中華民国17年（1928年）設立彭浦區。中華民国27年（1938年）撤销，併进闸北区。

## 参考
民星路

**民星路**是中華人民共和國上海市杨浦区一條東西走向个路，西起中原路，东到黃浦江江邊，全长2350米。路是中華民国20年（1931年）按照大上海计划造个，一开始叫**五权路**，路名从五权宪法来个。1958年，改名五星路。1980年，因为路名个上海言话發音帮吴兴路發音差大弗多，改名民星路。路边有上海市教育考試院。

## 参考
国年路

**国年路**是中华人民共和国上海市杨浦区一条西北-东南走向个路，西北到邯郸路，东南到四平路，全长920米，宽7米。按照大上海计划，箇条路用“国”字开头，1940年抗日战争里向东洋人修个。国年路周边是復旦大學。

## 参考
松花江路

**松花江路**是中华人民共和国上海市杨浦区一条东西走向个路，西起黄兴路，东到军工路，全长3529米，宽16到20米，路名从松花江来个。松花江路勒垃1952年、1956年、1986年分三期造好。1986年，松花江路还勒垃虹口区开辟西段，南起密云路，北到邯郸路。

## 参考
密云路

**密云路**是中華人民共和國上海市杨浦區、虹口区一條路，共分南北兩段。南段南起四平路，北到中山北二路。北段南从中山北二路出发，北到松花江路，全長2323米。路1981年（也有讲是1977年）开始修个，是从北京市密云区来个。

## 参考
奠邊東縣

**奠邊東縣**（）是越南奠边省下头个一隻縣。

## 历史沿革
1995年，萊州省奠邊縣个10隻社分出来成立仔奠邊東縣。

## 行政区划
奠边东县下头有1隻市镇13隻社，县莅是奠边东市镇：奠边东市镇（Thị trấn Điện Biên Đông）、呈初社（Xã Chiềng Sơ）、行离社（Xã Háng Lìa）、告仑社（Xã Keo Lôm）、伦界社（Xã Luân Giới）、芒伦社（Xã Mường Luân）、那山社（Xã Na Son）、农尤社（Xã Nong U）、肥如社（Xã Phì Nhừ）、泙江社（Xã Phình Giàng）、布红社（Xã Pú Hồng）、布尼社（Xã Pú Nhi）、达营社（Xã Tìa Dình）、车容社（Xã Xa Dung）

## 参考


## 外势链接

* CỔNG THÔNG TIN ĐIỆN TỬ HUYỆN ĐIỆN BIÊN ĐÔNG
芒安县

**芒安县**（），也翻译成**孟昂县**，是越南奠边省下头个一隻縣。

## 历史沿革
芒安县是2006年11月14号从遵教县分出来个。

## 行政区划
芒安县下辖1隻市镇搭9隻社，县莅是芒安市镇：芒安市镇（Thị trấn Mường Ảng）、昂亢社（Xã Ẳng Cang）、昂诺社（Xã Ẳng Nưa）、昂得社（Xã Ẳng Tơ）、棒牢社（Xã Búng Lao）、芒登社（Xã Mường Đăng）、芒烂社（Xã Mường Lạn）、南历社（Xã Nậm Lịch）、外改社（Xã Ngối Cáy）、春牢社（Xã Xuân Lao）

## 参考
孟查县

**孟查县**（）是越南奠邊省下頭个一隻縣。

到2022年底，孟查县面积118989.5公顷，人口52092個人。

## 行政区划
孟查县下頭有1隻市镇搭11隻社，县莅是孟查市镇：孟查市镇（Thị trấn Mường Chà）、怀冷社（Xã Huổi Lèng）、怀眉社（Xã Huổi Mí）、花俄社（Xã Hừa Ngài）、麻时湖社（Xã Ma Thì Hồ）、芒买社（Xã Mường Mươn）、芒从社（Xã Mường Tùng）、那廊社（Xã Na Sang）、南嫩社（Xã Nậm Nèn）、巴憨社（Xã Pa Ham）、沙笼社（Xã Sa Lông）、吒总社（Xã Sá Tổng）

## 参考
4-硝基亚苄基丙二腈

**4-硝基亚苄基丙二腈**是一种有机化合物，化学式是C10H5N3O2。伊可以用4-硝基苯甲醛搭丙二腈勒水里加热反应得来。
## 参考文献
城西回民村

**城西回民村**，是吳越常州市武进区雪堰镇个一隻行政村。

城西回民村勒垃武进区雪堰镇城湾山区，南靠太湖，北靠锡宜高速公路，232省道从村里向穿过，辖区面积5.08平方公里。

## 歷史沿革
清朝手裏，潘家镇歸常州府阳湖县新塘乡，民国初年歸武进县新塘乡，1993年撤乡建镇，成立仔潘家镇。2007年，東面个雪堰镇担潘家镇喫脫哉，同一年，**城西村**改名城西回民村。

### 回教歷史
根据《武进县志》咾回民个家谱，回民村个回民是元朝至元年开始望南迁到第搭定居个。韩姓回民畀人认为是顶早搬过来个人家，是元朝初年打河南南阳来个；董姓是元末明初打陇西郡（难朝甘肃省天水等地区）搬过来个，吕姓是明朝初年打中国西北地区搬过来个。明朝洪武十年，常州府推官杨潋川造仔**陡门塘清真寺**，后首来渠又勒垃常州双桂坊造仔隻清真寺，介咾有“先有陡门塘，后有双桂坊”箇聲閒話。清朝同治兩年，清真寺请仔济南人米兰田来當阿訇，後首來米氏家族连任四代阿訇，到20世纪60年代米清华過世，清真寺个礼拜也停脱哉。

文化大革命个辰光，清真寺畀人破坏脱，宗教物品咾典籍也烧脱，穆斯林畀人拉出去批斗。改革开放以后清真寺勒2000年重新修过，必过难朝除脱办丧事，无得人到清真寺里向去参加宗教活动。

## 民族
回民主要蹲勒陡门塘一带，陡门、中巷、董家、鲁家、筱坞箇五隻小組。

## 參考
金山清真寺

**金山清真寺**，也叫**金山固定处所**，是上海金山区个一隻清真寺，勒垃金山区石化街道荔浦路135弄33号，面积有得1600平方米。

## 历史
原来客边（主要是青海、新疆、甘肃、宁夏咾啥个场许）來个穆斯林每個礼拜五就勒垃街路丄做礼拜，影响仔交通搭附近个居民生活。为咾箇桩事体，石化街道好几趟探访仔穆斯林老百姓，着末来决定仔固定宗教场所个场许。2009年，上海市伊斯兰教协会出仔54万块洋钱拿金山区石化医药公司个一爿保健品废旧仓库买脱来当作穆斯林个礼拜场所，箇個是上海市改革开放後首新设立个头一個伊斯兰教固定处所。

2010年1月26号，金山清真寺造好哉咾开放哉，登记成固定宗教活动处所。

## 參考
G僧东

**G僧东**，本名**钱圣东**（上海閒話：Zie Sen Ton），上海人，是一個做上海閒話視頻个博主。

## 经历
G僧東是85後，自家讲是上海外国语大学德文专业个。毕业以后，渠进仔广告公司做生活。2015年，渠开始创作咾推送生活类图文，吸引仔交关人来看。2017年下半年，渠辞脱工作，租仔间办公室，搭朋友袁铭圆一淘创业拍短视频。渠个视频蛮多全是搭上海本土文化搭界个，包括上海閒話科普、上海人小辰光个回忆、讽刺社会对上海人个刻板印象咾啥个。

2020年1月份，渠宣布要开一隻新个频道，叫“好叫好伐”，隻频道个内容有街头采访、上海閒話科普（“有句讲句”系列）、“上海话大挑战”咾啥个。

## 参考
毛寿龙

**毛寿龙**（）字**竹森**，吴越奉化溪口人，中国行政管理搭公共政策学者，中国人民大学教授。

## 教育
1984年，从浙江奉化溪口中学（难朝是武岭中学）毕业。

毛寿龙勒北京大学国际政治系读政治学本科，1988年毕业，担着学士学位；后首来勒北京大学政治学与行政管理系读书，1991年担着硕士学位咾1994年担着博士学位。

## 参考
亚苄基丙二腈

**亚苄基丙二腈**是一种无色个有机化合物，化学式是C10H6N2。伊可以用苯甲醛搭丙二腈勒水里加热反应得来。
## 参考文献
中山北二路

**中山北二路**是中華人民共和國上海市虹口區、杨浦区一條東西走向个路，西到中山北一路连勒广灵四路，东到黄兴路连勒松花江路，全长2993米（也有讲3800米个）。路丄有上海內環線高架。中山北一路到密云路箇段老底子叫原林路，1992年重修，改名中山北二路。

## 参考
上海健康医学院附属崇明医院

**上海健康医学院附属崇明医院**，第二冠名**上海新华医院崇明分院**、**上海市崇明区中心医院**，是上海健康医学院直属附属医院，三级乙等医院。医院1915年成立个，伊辰光叫“**崇明第一医院**”，2004年医院接受上海仁济医院托管，2009年转交畀上海新华医院做分院。

## 参考
徐祥（1993年）

**徐祥**（），上海人，滑稽戏演员、沪剧演员、上海闲话视频博主。

## 经历
徐祥是1993年出生个。15岁个辰光，徐祥进仔上海戏剧学院附属戏曲学校学习，渠开始辰光学个是滑稽戏。

2019年，徐祥加入仔上海沪剧院。2020年2月份，因为闹COVID19时疫咾徐祥无得班上，渠就注册仔一隻抖音账号，做沪语短视频。徐祥个视频得着仔交关关注，过仔九个月就有得100万個粉絲。2021年，徐祥从上海沪剧院辞职，一门心思做短视频哉。

2025年6月份，网络高头有传言讲徐祥颈动脉斑块破裂勒垃华山医院抢救，後首来越传越结棍，有人讲渠故脱哉。7月初，徐祥个個人社交账号發出辟谣，讲渠工作强度忒大哉咾身体出仔问题，休养勒许。

## 影视作品

* 2025年《酱园弄》演纱厂主管
* 2025年《菜肉馄饨》演小汪

## 参考
蒋村街道（杭州市）

**蒋村街道**，是吳越杭州市西湖区个一個街道。驻地杭州市西湖区文二西路818号。街道个名头来自老底子个蒋村（后首来官方名称叫蒋村村）。西溪湿地勒垃街道裏向。

## 历史沿革
1949年5月份，杭县设立三墩区，下頭管8個乡，蒋村歸蒋邱乡搭履泰乡。1950年5月份，杭县设立留下区，下頭管7個乡，蒋村歸留下区蒋村乡、履泰乡。1951年6月份，杭县留下区调整成11個乡，難朝蒋村个地方内有3個乡（蒋村乡、龙章乡、履泰乡）。1956年4月份，留下区撤区并乡，蒋村乡、龙章乡、履泰乡、东岳乡合併。1958年4月份，杭县撤脱，劃到杭州市郊区上泗区，下頭管8個乡，难朝蒋村个地方个东岳乡归杭州市郊区上泗区管。1958年10月份，人民公社化，蒋村个地方设立蒋村大队，归留下人民公社管。1959年3月份，经浙江省人民政府批准分别建立半山搭拱墅两個联社， 蒋村个地方归杭州市拱墅联社留下人民公社蒋村管理区。1960年1月份，拱墅联社、半山联社合併成钱塘联社。蒋村个地方是钱塘联社留下人民公社东岳管理区管个。1961年4月份，钱塘联社改成余杭县，余杭县三墩区建立，蒋村从留下人民公社分出来，建立蒋村人民公社。1984 年5月份，蒋村人民公社改成蒋村乡人民政府。1992年1月份，浙江省拆区併乡，蒋村乡併進余杭县三墩镇，後首來设立三墩镇蒋村办事处。

1996年，余杭市三墩经济区个蒋村办事处跟牢区划调整转成杭州市西湖区人民政府蒋村办事处。1996年12月30号，经过浙江省民政厅批准，蒋村办事处改成乡建制。 1997年9月23日号，蒋村乡人民政府正式成立。1998年8月19号，蒋村乡个骆家庄、五联村划出，建立西湖区人民政府文新街道办事处。

2003年，蒋村乡个登云圩行政村建制撤脱，建立登云圩社区；蒋村街居民区撤脱，新建蒋村街社区。2004年，蒋村乡包建村、王家桥村、周家村、三深村、深潭口村、蒋村村、龙章村、杨家埭村、双龙村、合建村撤脱，新建包建社区、王家桥社区、周家社区、三深社区、深潭口社区、蒋村社区、龙章社区、杨家埭社区、双龙社区、合建社区。

2007年，蒋村乡登云圩社区划畀文新街道办事处管，蒋村乡建制撤脱，设立蒋村街道办事处，调整以后，蒋村街道办事处下头有12個社区、1個行政村，街道办事处驻地弗变，原得勒文一西路788号。到2015年12月份，蒋村街道下頭有府苑、西溪、蒋村花园、仕林、竞渡、诚园、蝶园、西溪里介8個社区，搭包建、王家桥、周家村、三深、深潭口、蒋村、龙章、杨家埭、双龙、合建、西溪介11個经济合作社。

## 行政区划
蝶园社区、诚园社区、竞渡社区、仕林社区、蒋村花园社区、府苑社区、河滨社区、西溪里社区

## 參考
政修路

**政修路**是中華人民共和國上海市杨浦区一条东北-西南走向个路，西南面从松花江路密云路路口出发，一路东北方向到国定路，全长861米，宽8到10米。箇条路是民国28年（1939年）箇辰光东洋人修个，伊辰光叫协进路。抗日战争胜利以后改名政修路。路边是复旦大学教职工宿舍，搭仔复旦大学个附属中学小学，比方讲复旦大学第二附属中学咾啥个。

## 参考
国庆路（上海市）

**国庆路**是中華人民共和國上海市靜安區蘇州河边个一條路，北起新疆路，南到西藏北路，長680米，1914年到1915年个辰光修个，老底子叫**南川虹路**，乃朝箇名字是从辛亥革命（雙十節）来个。20世紀80年代，路延伸过。國慶路西藏北路口有四行倉庫搭仔西藏路橋。

## 参考
政通路

**政通路**是中华人民共和国上海市杨浦区一条东西走向个路。伊西起国定路，东到盘山路黑山路路口，全长1600米。中华民国国民政府勒垃制定大上海计划个辰光，勒垃五角场附近规划仔一批“政”字开头个路。1933年，政通路修好。路边有五角场街道办事处、复旦大学、第二军医大学宿舍。

## 参考数据
九里亭街道

**九里亭街道**，是中国上海市松江区个一隻街道办事处，原先是九亭镇个一部分。2015年7月15号，上海市人民政府批复同意建立九里亭街道办事处，行政区域范围东到小涞港，南到沪松公路，西到G15高速公路，北到G50高速公路，面积约6.79平方公里。九里亭街道办事处勒垃九杜路333号。

## 名称由来
九里亭街道个名字帮九亭镇一样，是从九里亭来个。传说么南宋末年，僧法耸始造九里亭。清光绪三年（1877年），乡贤沈梦虎勒垃蒲汇塘西端北岸重新造仔座凉亭，因为伊离开七宝、泗泾各九里，故咾叫九里亭。

## 参考
九亭镇

**九亭镇**，是中國上海市松江区东北部一隻鎮，面积26.13平方公里，东到小涞港，南到新桥镇，西到北泖泾，北面帮九里亭街道隔开条沪松公路，镇人民政府勒垃康亭路1号。2015年7月15号，九亭镇里向拆出九里亭街道。。

## 名称由来
九亭镇个名字帮九里亭街道一样，是从九里亭来个。传说么南宋末年，僧法耸始造九里亭。清光绪三年（1877年），乡贤沈梦虎勒垃蒲汇塘西端北岸重新造仔座凉亭，因为伊离开七宝、泗泾各九里，故咾叫九里亭。

## 参考
竺姓

**竺姓**，是一个汉字姓氏，勒垃《百家姓》里向排第402位。

## 起源
有讲法讲竺姓搭竹姓同源：夏禹勒垃个辰光，拿炎帝个大细封勒台（难朝辽宁朝阳市一带），叫墨台氏，后首来简称墨，到仔商汤个辰光，又拿墨台氏改封到孤竹，国人后首来用国名做氏，就是竹姓。汉朝手裏，竹姓后人竹晏为仔避仇，拿竹改成功竺。南宋郑樵勒垃《通志·卷二十六》裏向反驳仔第個观点。

西汉《急就篇》講，竺氏本來是天竺國（印度个古称）人，到漢朝以後叫竺氏。

### 基因研究
根據23魔方祖源数据库个统计，三個绍兴、宁波搭上海个竺家門个家族遗传标记全是R-MF57322，作兴是古辰光从印度来个僧人个後代。

## 参考
扶手

**扶手**，也叫**把手**、**抓手**、**靠手**，是楼梯、自动扶梯、楼道里向或者矮凳丄个一种让人用手抓牢个栏杆，畀人支撑用个。

## 参考文献
运光路

**运光路**是中華人民共和國上海市虹口區一條南北-東西走向个路。伊北起邯郸路，東到辉河路，全长765米。路原本是條小河浜。1984年，河浜填脱，修个运光路，路名从运光新村来个。

## 参考
国权路

**国权路**是中華人民共和國上海市杨浦区一條西北-東南走向个路。伊西北从邯郸路出发，一路东南到黄兴路，全长2150米，宽16.3米，民国28年（1939年）东洋人修个，先後起名协睦路、国惠路。抗日战争胜利以後，民国35年（1946年），改名国权路。

## 参考
洞泾镇

**洞泾镇**是中华人民共和国上海市松江区下头一隻镇，勒垃松江城区北面，东连新桥镇、西到佘山镇、南面是中山街道、北到泗泾镇，面积24.51平方公里，户籍人口1.29万人（2008年）。

洞泾镇丄向有得上海市级开发区百颗星经济开发区。

## 参考
丁聪美术馆

**丁聪美术馆**是一座勒垃上海金山区枫泾镇个美术馆，是丁聪自家个老房子。

## 历史
2019年5月26号，美术馆开馆，勒垃上海金山区枫泾镇青枫街49号，占地面积3,600平方米，建设面积1,700平方米，按照丁聪老房子个样子恢复出来个。美术馆里向包括三大板块：丁悚、丁聪父子生平展，画作展、“小丁书屋”复原，还有丁聪帮朋友。

## 参考来源
虹井路

**虹井路**，是中華人民共和國上海市闵行区、长宁区个一条南北走向个路，用两头虹桥路、虹桥镇井亭村个字起个名字。伊南起吴中路，过青杉路、唐家浜、红松路、邵高泾咾啥个，一路到虹桥路。1985年路面改造以後么，唐家浜—吴中路段裁弯取直，对接虹莘路，全长1.82千米。

## 参考资料
北翟路地道

**北翟路地道**是一条勒垃上海市长宁区个地下快速路，西起外环高速北翟路立交，东到中环路北虹立交，勒垃北翟路地下，全长2.3公里。

北翟路地道是连接北翟高架路搭北横通道个重要快速路，必过弗是两隻之一，是单独存在个。

## 历史
北翟路地道原规划是北翟高架路东段，走个是高架，後来规划改成下立交形式，2015年4月27号开始造，2019年10月25号通车。

## 参考资料
光新路站

**光新路站**勒垃上海市普陀区石泉路街道，京沪铁路上行线丄，乃朝车站是中国铁路上海局集团上海站管理个，是五等站，弗办理客货运业务，只用来存车。

## 站场设施
车站沿牢京沪铁路，只有1条正线（京沪铁路上行线），帮伊并行个沪宁城际铁路双线、京沪铁路下行线勒垃正线北面直接通过。车站站场完全勒垃正线南面，站房设施夹勒正线帮车站站场当中。

## 参考文献
小田切让

**小田切譲**（，），日本男演员，生勒冈山县津山市。伊个家主婆是演員香椎由宇。

## 经历
小田切生勒隻单亲家庭里向。小辰光伊娘经常性拿伊寄放勒電影院里向咾，小田切從小就看電影。伊勒垃冈山县立作阳高等学校毕业以後，考进高知大学理学部，必过还是选择一家头去美国个加利福尼亚州立大学读舞台与艺术系，美国伊面蹲仔两年么休学回到日本。

1999年，伊演出舞台劇《DREAM OF PASSION》出道。第二年，伊參加《假面騎士KUUGA》主角“五代雄介”个試鏡成功。2003年，伊演出黑澤清編導个電影《光明个未来》（）受到关注，獲得最佳男主角奖。第二年，伊勒垃电影《血与骨》（）里向演北野武个兒子，獲得多座電影獎个最佳男配角獎。後些来，伊勒垃交关电影里向个表演做功道地，评价邪气高。

虽然伊出演过黃金檔電視劇，小田切还是表示题材合勿合伊胃口再是伊考量啊是要出演个首要因素。

## 個人生活
2007年12月27号，伊發表搭演員香椎由宇个婚事，两家头生日碰巧是同一天。

2011年2月份，伊帮香椎个头一個兒子生出來哉。

2014年4月份，二兒子出生。

2015年4月份，夫妻两家头通过經紀公司發布聲明，表示二兒子因为絞扼性症開刀，總數裡沒救轉來，箇隻号头已经处理好後事哉。

2016年8月份，三兒子出生。

## 参考
Kinetic Novel

**Kinetic Novel**（）是Visual Art's个Windows版本个视觉小说系列作品，作品主要体现视觉小说个特性，並呒没其他恋爱冒险游戏里向常见个选项，赛过是本有声小说，只有1隻结局。2022年9月22号，轻小说集《**Kinetic Novel**》（）创刊，PARADIGM出版，Visual Art's发行，主要介绍Visual Art's个“Kinetic Novel大赏”获奖作品搭仔相关改编个轻小说、视觉小说作品。

## 参考
上海市白茅岭监狱

**上海市白茅岭监狱**是中华人民共和国上海市一座监牢，勒垃安徽省广德市、郎溪县交界处，面积40.5平方公里。

## 历史
白茅岭监狱1956年3月份造个，1966年开始收押改造罪犯。2002年9月份，新造白茅岭中心监区，占地200多亩，总建筑面积42192平方米。2018年4月份，白茅岭农场帮白茅岭监狱分离，白茅岭农场移交畀光明集团，帮上海市军天湖农场合称**上海市皖南农场**。同年，上海市白茅岭学校划畀宝山区教育局。

## 参考文献
黄山茶林场

**黄山茶林场**是中华人民共和国上海市管个一块飞地，勒垃安徽省黄山市黄山区谭家桥镇。

黄山茶林场前身是**安徽省地方国营黄山茶林场**，1965年移交畀上海市管理，隶属于上海市农垦局。1966年，安徽黄山林场又划畀上海，改名上海市黄山林场。1968年，上海市黄山林场并进**上海市黄山茶林场**。伊辰光，黄山茶林场面积近60平方公里。1965年开始，上海知青开始去黄山茶林场做生活。乃朝黄山茶林场有省级旅游度假区东黄山旅游度假区。

## 参考资料
上海市军天湖监狱

**上海市军天湖监狱**是中华人民共和国上海市管理个一座牢监，勒垃安徽省宣城市宣州区，离开上海约318公里，面积14平方公里。

## 历史
军天湖监狱1958年成立，一开始叫**上海市地方国营闽北农场**，勒垃福建将乐、泰宁县。1962年6月份，监牢搬去安徽宣城市。1974年2月份开始收押罪犯，改名**上海市军天湖农场**。1995年，改名**上海市军天湖监狱**。2018年4月份，军天湖农场帮军天湖监狱分开来，上海市监狱管理局拿军天湖农场移交畀光明集团。同年，上海市军天湖学校划畀宝山区教育局。

## 参考文献
曲阳路

**曲阳路**勒垃中華人民共和國上海市虹口區，是一條南北走向个路，南起四平路接曲阳南路，北面到邯郸路、汶水东路、中山北一路、逸仙路个大柏树，全长2778米，20世紀50年代造个。路名从河北曲阳来个。20世紀80年代，路延伸，东体育会路北段也划进曲阳路。2021年1月8号，曲阳路南延伸，连接曲阳路帮临平路个曲阳南路贯通。规划里向个南北通道沿咾曲阳路地下走行。1980年代造个曲阳新村勒垃曲阳路中段。

## 参考
西体育会路

**西体育会路**是中華人民共和國上海市虹口區一條南北走向个路，全长400米，南面到大连西路、广中路路口连勒东江湾路，北面到中山北一路。箇条路民国元年（1912年）修个，因为路好到万国体育会，故咾一开始叫老体育会路，帮1917年修个新体育会路区分开。民国26年（1937年）改名西体育会路。路边是上海外国语大学，老底子还有西体育会路立交桥。

## 参考
东江湾路

**东江湾路**是中华人民共和国上海市虹口区一条南北走向个路，南面到多伦路四川北路伊面，北面到大连西路、广中路路口接丄西体育会路，全长1296米。箇条路因为勒垃江湾附近，故咾叫江湾路。箇条路是清朝光绪廿九年（1903年）个辰光工部局越界修个。20世纪30年代，路北段、中段改名东江湾路。1984年（也有讲1986年个），南段亦改名东江湾路。路两边有鲁迅公园、虹口体育场咾啥个建筑，老底子还有得西体育会路立交桥。

## 参考
东体育会路

**东体育会路**是中華人民共和國上海市虹口區个一條路，拆成三段哉，当中兩段是南北走向，一段是東西走向个。東西走向箇段西起东江湾路，東到南北走向个一段东体育会路。短一眼个南北走向路段北起大连西路，南到虹口足球場；长一眼个南北走向路段北起曲阳路，南到大连西路，两段当中畀大连西路搭仔广中路地道隔开来。路全長1995米，民国6年（1917年）修个，是修到万国体育场个，一开始叫新体育会路，帮1912年修个老体育会路区分开。20世纪30年代改名東體育會路。

## 参考
灰机wiki

**灰机wiki**，2015年2月份创立个，是一隻基于MediaWiki个中文Wiki农场，创建者人是MediaWiki用户SerGawen搭仔维基开发者Reasno。创建者曾勒垃Wikia网站丄编写冰与火之歌维基，必过因为某些原因自家另外搞仔隻平台出来。箇平台允许用户申请创建某特定话题个维基站点。乃朝灰机Wiki是北京嘉闻杰诺网络科技有限公司进行开发维护个，有得超过10万个注册用户，是全球规模第4大个MediaWiki驱动个网站平台、规模第2大个MediaWiki维基农场。

## 参考

## 外部链接
*
视觉小说数据库

是一隻面向视觉小说个、wiki、网络论坛。到2021年5月份，视觉小说数据库拢总收录毛29,000部视觉小说，论坛部分也有得毛20万注册用户。箇隻数据库库记录视觉小说里向个人物、开发者、出版商、翻译组啥个信息，还允许用户打分评论。《电子游戏月刊》评价讲VNDB勒垃帮助视觉小说国际化个过程当中起到重要个作用。

## 参见
*色情游戏批评空间
*Bangumi 番组计划

## 参考

## 外部链接
*
MBA智库百科

**MBA智库百科**是一部基於Wiki技術个中文百科全书计划，目标是专注经济管理领域知识内容个创建。

## 概要
MBA智库百科2006年创建个，内容依照GNU自由文档许可证（GFDL）公开发行。伊个条目内容号切换简体中文、繁体中文个显示，编辑么要成为注册用户以後么再来三，必过弗用注册就好对条目内容发表评论。

## 外部链接
* MBA智库百科
小鸡词典

**小鸡词典**是中華人民共和國一隻暂停服务个互聯網流行语在线词典，黄宇帆勒垃2017年创办个。到2020年6月份，已经收录有得3万多隻詞條。2023年1月16号，小鸡词典宣布呒没限期暂停服務。

## 参考

## 外部链接
*
Bangumi 番组计划

**Bangumi 番组计划**是一隻中文ACGN互联网分享交流项目，是网友“Sai”2008年勒垃中國廣西桂林建立个项目。

## 简介
箇隻项目一开始个开发代号叫“**[[Chobits]]**”（CLAMP画个一部日本漫画个名字），意思是箇项目是“人性个电脑”、“完整个ACG资料库”。2009年，勒垃项目参与者Senken个协助下头，正式叫**Bangumi 番组计划**（“Bangumi”是日文“”个罗马音拼写），2009年1月25号上线个。

乃朝箇项目推出网页、PC桌面客户端、iOS客户端；第三方开发者亦制作出适用勒iOS、Android等平台丄个移动客户端。

箇项目个网站吉祥物叫“Bangumi娘”，形象是粉头髮个美少女。

## 功能
Bangumi 番组计划基于CC BY-SA协议，保存用户提供个各种ACG相关事物搭仔人物、电影、电视剧咾啥个相关资料，提供BBS论坛、留言版畀用户交流用。用户也好对收录进去个物事进行评价，网站会得推出评价排行榜。

## 参见
*色情游戏批评空间
*視覺小說數據庫

## 参考资料

## 外部链接
*
*
Goo辭書

**goo辭書**（）是NTT DOCOMO运营个门户网站“goo”提供个一隻词典检索服务。用户好查包括国语（日语）词典、同义词词典、英和词典、和英词典个拢共30种词典。用个词典主要是三省堂搭小学馆个。箇個服务勒2025年6月25號13點鐘停脫哉。

## 參考
广中路

**广中路**是中华人民共和国上海市虹口区、静安区一条东西向个路。伊东面到东江湾路、西体育会路路口连丄大连西路，西面到共和新路连丄广中西路，全长2803米，民国廿六年(1937年)前先修个路东段，因为附近隻广肇中学，叫伊广中路。1953年，修仔路西段。

## 参考
曲阳南路

**曲阳南路**是中華人民共和國上海市虹口區一條南北走向个路，是曲阳路个南延伸，北起四平路，南到临平路，长约650米，阔35米，双向四车道设计，道路设计速度40km/h。箇条路2021年1月8号夜里向通車个。曲阳南路部分路段是老底子东沙虹港路南段拓宽出来个。

## 参考
中西书局

**上海中西书局**，老底子叫**上海百家出版社**、**上海世界书局**，1987年成立个。

## 历史
1987年，上海百家出版社成立。2010年，百家出版社勒垃北京宣布改名**上海世界书局**，是上海文艺出版集团下头个出版社。箇书局改名仔么头隻重点出版项目是《清华大学藏战国竹简》第一冊。後首来，上海世界书局改名上海中西书局，成为上海辞书出版社个副牌，总编辑是汉语大词典编纂处主任搭仔上海辞书出版社总编辑。

## 参考文献

## 外部链接
*
飞虹路

**飞虹路**是中華人民共和國上海市一條橫跨虹口区、杨浦区个路，西南-東北走向个。箇路西南从临平路、公平路出发，一路望东北到许昌路，全长1871米。箇条路原本是條河浜，民国20年（1931年）拿河浜填没脱修个路，因为路穿过虹镇，所以叫飞虹路。

## 参见
* 虹镇老街

## 参考
公平路

**公平路**是中華人民共和國上海市虹口區一條南北走向个路，北面到岳州路、飞虹路路口连勒临平路丄，南面到黃浦江边丄个公平路摆渡口，全長1400米。路名从廣東省汕尾市海丰县公平鎮来个，20世紀初修个。

## 参考
查冷·孟汏尼

**查冷·乖梅·孟汏尼**（，），中文也翻译成**佐赫兰·夸梅·马姆达尼**或者**卓蘭·夸梅·曼達尼**，是一個美国政客，2021年开始當纽约州议会第36选区议员，选区勒垃皇后区。渠是民主党搭美国民主社会主义者个成员，2025年纽约市市长选举当选仔市长。

孟汏尼是学者马哈茂德·孟汏尼搭导演米拉·奈尔个儿子，生勒乌干达，小辰光勒南非蹲过一段辰光。七岁个辰光，渠跟牢爷娘移民到美国，定居勒纽约市。渠从布朗克斯科学高中（Bronx High School of Science）毕业以后，勒鲍登学院（Bowdoin College）拿着非洲研究学士学位。从政之前，伊做过住房咨询师，还搞过嘻哈音乐。2020年，渠挑战连牢当仔四届个议员阿拉维拉·西莫塔斯（Aravella Simotas），成功胜选，进仔纽约州议会。之后，伊无得对手咾，轻松连任。

2024年，孟汏尼宣布参加2025年纽约市市长选举。渠个竞选主张包括：免费城市公交、公共托儿服务、市营平价超市、冻结租金管制房子个租金，还有多造眼平价社会福利房。渠批评以色列政府。 勒民主党初选个辰光，孟汏尼得着交关进步派大亨个支持，譬如勃热·商特斯搭亚历山德里娅·奥卡西奥-科尔特斯（AOC）。2025年6月24号初选结果出来哉，因为安德鲁·科莫（Andrew Cuomo）认输退选哉咾，孟汏尼变成功民主党个候选人。11月4号个大选，孟汏尼担着50.4%个选票，打败仔独立候选人科莫咾共和党候选人，当选仔市长。

## 早年经历搭教育
查冷·乖梅·孟汏尼1991年10月18号勒垃乌干达坎帕拉出世。渠拉爷叫马哈茂德·孟汏尼（Mahmood Mamdani），是哥伦比亚大学后殖民研究教授，渠是印度裔乌干达人，祖上是古吉拉特什叶派穆斯林。渠拉娘叫米拉·奈尔（Mira Nair），是印度裔美国电影导演，是旁遮普印度教背景。渠拉爷特为搭伊取仔個中间名“乖梅”（），是为仔纪念加纳頭一任总统乖梅·尔克鲁埋（Kwame Nkrumah）。

## 参考
临平路

**临平路**，勒垃中華人民共和国上海市虹口区中部，东到飞虹路接公平路，西到沙泾港接临平北路，长627米，20世纪初造个，阔24到28米。箇条路一开始叫刚达哈尔路, 1915年改名临清路, 1943年改名临平路，现在个名字是从浙江杭州个临平镇来个。路两边是小区，底楼有眼商业。上海轨道交通4号线臨平路站因为箇条路故咾叫箇個名字。

## 参见
* 虹镇老街

## 参考
东沙虹港路

**东沙虹港路**是中华人民共和国上海市虹口区一条南北走向个路，北起四平路，南到曲阳南路、虹关路，现在只有355米左右个长度。箇条路原本是条叫东沙虹港箇河浜，1953年到1958年，东沙虹港填脱修路，伊辰光一路望南到临平路，全长870米。东沙虹港路周边环境脏乱差，2014年，嘉兴路街道对东沙虹港路开展市容环境集中整治。2020年，虹关路以南个箇段东沙虹港路开始施工拓宽併进曲阳南路里向，2021年1月8号夜里向通车，箇么东沙虹港路缩到曲阳南路。2022年，挺下来个路拓宽，从部分单行道变成全部双行道，宽度从6米拓宽到20米。

## 参考
2000年问题

**2000年问题**（，简称**Y2K**，也叫**千年虫问题**、**千禧蟲危機**，指个是因为计算机程序设计个问题，让计算机勒垃处理2000年1月1号开始个日脚辰光个辰光进行个弗正确个操作，导致比方讲电力、能源、银行、政府部门咾啥个勒垃2000年1月1号零点开始辰光出现问题，让伊拉做弗了生活。千年虫问题是因为当时个计算机程序里向用两位数字来表示年份，比方讲1998年写成“98”、1999年写成“99”，2000年写成“00”，箇末会得让程序拿2000年帮1900年混勒一淘。

20世纪90年代开始，媒体慢慢交开始关心2000年问题，也引发大众恐慌。针对箇问题，全球性大规模修復行动开始，全世界先后累计投入约莫3080亿美元根治千年虫问题，最终呒没出现大规模个计算机故障。。

## 问题个因头

虽然“千年虫”会得让人认为是电脑病毒，实际丄向伊只是计算机程序勒垃表示日脚个辰光出个问题，弗是电脑病毒。箇问题好追溯到20世纪50年代到60年代，伊辰光计算机存储器价钿邪气贵，容量又咾小个，磁芯存储器平均每個比特要1美元，一块大小1MB个硬盘价钿要761,000美元。伊辰光，计算机主要用打孔卡来存储输入数据，顶常见个IBM打孔卡只有80列宽，好存个数据也相当有限。故咾，程序员勒垃编写程序个辰光经常性尽可能节省存储空间，降低存储成本，故咾普遍采用六位数来存日脚，只用四位数年份里向个後两位来表示年份，比方讲，1976年10月23号写成23/10/76或10/23/76。六位数日脚表示法减少程序个内存需求，减少程序占用个打孔卡卡数。後来，科技进步哉，20世纪70年代开始，磁芯存储器个价钿慢慢交打下来，每個比特只要1美分，还出现价钿一样，尺寸更小、更方便用个DRAM，打孔卡直接畀时代淘汰，存储空间越来越便宜，故咾程序里向用六位数日脚表示法个必要性越来越低，必过因为程序员个习惯搭仔为咾向上兼容，箇隻日脚表示法一直用下来，虽然伊辰光已经有人提出2000年问题，程序员普遍侪认为自家编写个程序弗可能一直用到新千年个，故咾继续用六位数日脚表示法，弗睬箇眼警告。

六位数日脚表示法虽然讲的确省出存储空间，必过计算机认为2000年1月1号帮1999年1月1号侪是01/01/00，外加因为前头两位年份呒没实际写出来，也呒没办法改，箇咾计算机会得继续默认“19”开头个年份，拿2000年当成1900年哉，箇会得让计算机认为缩写“00”个2000年比缩写“99”个1999年早。箇会得导致计算机勒垃执行任何涉及到日脚个任务个辰光出毛，影响到所有依赖箇眼计算机个基础设施、军政机关，导致停电、停水、医疗瘫痪、通信终止甚至导弹误射，彻底闯穷祸哉。

另外，2000年问题也会对除开2000年1月1号个日脚造成影响，会得让计算机拿21世纪当20世纪处理；一眼用数字99或9999作为文档终止标记或者停止代码，外加用六位数日脚表示法个计算机会得勒垃1999年9月9号故障；一些计算机个闰年识别算法也又问题，呒办法正确识别2000年是闰年，故咾伊拉勒垃2000年2月29号、3月1号、12月31号、2001年1月1号故障，箇也是2000年问题个一部分。其它会得引发2000年问题个原因还包括拿“19”硬编码到软件子程序里向、用可能会得让存储寄存器溢出个日脚数据类型咾啥个。

## 问题个关注
1958年，伊辰光勒垃IBM做生活个勒垃畀耶稣基督后期圣徒教会编写族谱记录软件个辰光发现六位数日脚表示法个问题，勒垃後些来几十年里向弗断提出对六位数日脚表示法缺陷个担忧，呼吁大家转用标准个八位数完整个日脚写法，必过没啥人睬伊。1971年，伊勒垃《霍尼韦尔计算机期刊》丄发表仔一篇题目是《What's the Date？》个文章，建议大家改用标准个规范日脚写法，是世界上头一篇公开发表个2000年问题警告文章，1979年，他勒垃杂志《》丄发表另一篇文章《Time and the computer》，进一步深入探讨日脚表示问题，还提到2000年闰年问题。伊还畀COBOL添加PICTURE子句，允许程序员勒垃程序里向用四位数年份。直到伊1982年退休前一直勒垃坚持向业界发出警告。。

1993年，美国杂志《Computerworld》刊登一篇题目是《Doomsday 2000》个文章，作者是加拿大程序员，一样是伊勒垃IBM做生活个辰光意识到箇问题个，也同样呒没啥人睬伊。1993年，Computerworld个一名编辑勒垃伊进行一场关于个人电脑个演讲以後寻着伊，故咾写仔箇篇《Doomsday 2000》，普遍认为是引起计算机行业开始关注2000年问题个文章，作者彼得·德·耶格也成为拿2000年问题拉到行业、大众眼皮子底下个人，後些来作为2000问题专家获利弗少。

1995年，IBM承认2000问题个存在，开始畀客户提供问题个解决服务、工具、支持，微软公司个联合创始人、时任CEO比尔·盖茨则勒垃1996年7月份表示2000年问题只是“老化个大型机软件”导致个，坚称微软自家个软件弗会得碰着2000年问题个，还勒垃1997年个某趟行业峰会丄表示2000年问题侪是“欢喜讲恐怖故事”个人提出来个。一年以後，微软纔承认伊拉也会得碰着2000年问题，勒垃箇问题丄“反应迟缓”。

## 参见
* 2038年问题
* 10000年问题

## 参考
张平（1963年2月）

**张平**（），以色列特拉维夫大学东亚学系汉语言学搭东亚学教授。

## 经历
1963年2月11号，张平勒北京出世。1985年7月份，渠从北京大学中文系中国文学专业毕业，拿着仔学士学位。1989年7月份，从北京大学东语系世界文学专业毕业，拿着仔硕士学位。1994年，渠到仔以色列。2000年4月份，从以色列特拉维夫大学人文学院文化研究系毕业，拿着仔哲学博士学位，论文方向是拉比犹太教思想搭早期儒家思想个比较研究。渠先后勒垃北京大学东语系、以色列耶路撒冷希伯来大学东亚学系教过书。

难朝渠是以色列特拉维夫大学东亚学系汉语言学搭东亚学教授。

## 参考
江杨北路

**江杨北路**是中华人民共和国346国道个一部分，北段是上海市103乡道，勒垃上海市宝山区，南起江杨北路蕰藻浜桥，北到月罗公路蕰川公路路口，总长9.2公里。2017年三季度，江杨北路改建工程工程全面开工，改建成双向8车道个路。2019年元旦前夕，江杨北路宝杨路以南个路段正式开放。

## 参考文献
延吉市全民健身中心体育场

**延吉市全民健身中心体育场**，也叫**延吉新体育场**，勒垃吉林省延邊朝鮮族自治州延吉市，2010年造个，好容纳30000名观众。箇球场是已解散个球队延边富德个主场，现在也是延边龙鼎个主场。

## 参见
* 延吉人民体育场
* 海兰江体育场

## 参考
延吉人民体育场

**延吉人民体育场**，是延吉市老底子隻体育场，1980年造个，好容纳30000名观众。箇隻体育场长期是延边足球队个主场。因为城区改造，2013年体育场拆脱。

## 另见
* 延吉市全民健身中心体育场

## 参考
GeoGuessr

**GeoGuessr**是一款地理发现型网页游戏，是瑞典人安东·瓦伦2013年5月9号发布个。游戏畀玩家半随机个全景图地点，要求玩家只通过有限个线索来猜图片里向是啥户荡。

## 游戏内容
GeoGuessr根据题库随机出题，题库范围只有Google街景服务覆盖范围个街景。游戏画面里向除开街景图片搭仔指南针，呒没其他信息。玩家要通过街景图片里向个道路标志、植被、商业、气候、地标咾啥个各种信息来确定位置，好通过缩放街景画面、转动街景视角获得更多信息。部分模式里向，玩家也好通过移动来获取更多信息。玩家要勒好缩放个地图丄标记，提交答案仔么会得显示出正确个地理位置，根据玩家猜个位置帮正确位置个距离来评分，评分范围是0到5000分。除开世界范围随机地方，玩家还好选择其他题库，比方讲著名景点、特定国家个随机地点咾啥个。箇游戏还允许付费者创建地图，体验其他使用者创建个地图，增加游戏个竞争力。

其他模式包括：
* Single player：玩家自家进行随机地点辨认
* Duels：一對一个比賽
* Team Duels：组队比赛，每队两人
* Battle Royale：大逃杀
* Streaks：连续辨认国家或美国各州直到错误

## 历史
GeoGuessr个创立人安东·瓦伦欢喜勒垃全景地图丄看街景，故咾花仔近2礼拜开发箇游戏。游戏用Backbone.js个JavaScript库搭仔Google地图API 3.0版来运行。

2013年5月10号，瓦伦拿做好个游戏发布到Google Chrome Experiments丄，一炮而红。後首来开发出对应个Android端、iOS端应用软件。

新冠疫情个爆发引发大家对箇游戏个新兴趣，2021年3月份，游玩人数达到新个高峰。2022年，GeoGuessr收购地理问答网站Seterra，趁热打铁推出拿标准街景玩法帮问题结合个问答模式。同年10月2号，GeoGuessr官方帮Ligue Intercommu联合组织Geoguessr团队世界杯，第二年推出一年一届个个人比赛Geoguessr世界杯。

2021年，因为街景图片质量推板，GeoGuessr社区联系谷歌地图个贡献人，比方讲桑给巴尔街景项目、 GridPacific项目、不丹旅游理事会，要求伊拉拿图片删脱，还要伊拉拿手头丄个生活停下来。

2024年2月1号开始，Geoguessr取消原有个免费模式，正式变成订阅制游戏，要订阅纔好孛相，弗付钞票个人只好试玩挑战、测验模式。

## 参见
* Geoguessr世界杯
* 图寻

## 参考
徐家汇中心项目

**上海徐家汇中心**（ITC）是中国上海市徐汇区一隻楼盘，造好高370米，造好个辰光会得是浦西第一高楼。

## 参考

## 外部链接
* 徐家汇中心项目介绍 | Lead8
港汇恒隆广场

**港汇恒隆广场**（），勒垃中国上海市徐汇区虹桥路1号（华山路口），是两座摩天楼，分别是港汇恒隆广场1座（Grand Gateway Shanghai I）、港汇恒隆广场2座（Grand Gateway Shanghai II），侪高262米，有52层楼。

## 历史
港汇恒隆广场2005年造好个，建筑面积40万平方米，是香港恒隆集团投资管理个，总投资51亿人民币。设计者是美国。港汇购物中心么是1999年12月28号开业个，有7层楼（地上六层加地下一层），营业面积超过20万平方米。

2011年3月23号，港汇广场改名“港汇恒隆广场”。

2017年开始，港汇恒隆广场开始外立面翻新工程，2019年完成。

## 参考资料

## 外部链接

*港汇广场
2024年夏季残疾人奥林匹克运动会

**2024年夏季残疾人奥林匹克运动会**（；），又叫第17屆夏季残奥会（），勒垃2024年8月28号到9月8号举行。箇是巴黎历史丄头趟主办残奥会。

## 参考

## 外部链接
* 第十七屆夏季残疾人奥林匹克运动会
陈仪婷

**陈仪婷**（；）是新加坡硬地滚球运动员，曾参加2024年夏季残疾人奥林匹克运动会，获得女子硬地滚球BC1级银牌，还做到过女子硬地滚球BC1级项目世界排名第一。

## 早年生活
陈仪婷八岁个辰光到新加坡脑瘫联盟（Cerebral Palsy Alliance Singapore, CPAS）学校读书，2002年拿硬地滚球当课外活动。2003年，伊参加全国残疾人运动会。

## 滚球生涯
陈仪婷一开始是BC2级运动员，独立参加有关比赛。2008年，伊勒垃泰国个东盟残疾人运动会获得铜牌，必过伊勒垃BC2级项目还是屡战屡败。2015年，陈仪婷分级调整到BC1级，配备一名助手 。2016年，畀BC3级运动员杜思宁（Toh Sze Ning）做过坡道助理个尤妮塔·奥马尔（Yurnita Omar）调到BC1级，帮伊一道做参加比赛。

2020年，陈仪婷开始代表新加坡参加比赛。2021年，伊勒垃世界硬地滚球亚洲大洋洲地区锦标赛中获得冠军。翌年又拿着两隻硬地滚球世界杯冠军。2024年，她勒垃加拿大蒙特利尔个硬地滚球世界杯再获冠军，必过7月份，伊勒垃葡萄牙硬地滚球世界杯四分之一决赛就畀对手淘汰。

2024年夏残奥会，陈仪婷获得银牌，世界排名升到第二，亚洲排名第一。10月15号，新加坡国家残疾人奥林匹克理事会运动员成就奖颁奖典礼丄，陈仪婷获得30万新加坡元奖金。

到2024年11月份，陈仪婷勒垃女子硬地滚球BC1级项目丄排名头一。

## 参考资料
卡曼斯科

**卡曼斯科**，也翻译成**科尔芒斯科普**（；），是纳米比亚南面纳米布沙漠當中个一座废弃城市，现在是当地一隻旅游景点。

## 历史
迭座城个名字是从一位叫约翰尼·科尔曼（）个纳马人运输师傅个名字来个。1905年，伊勒垃一趟沙尘暴里向拿自家个牛车无脱勒定居点对过隻斜坡丄，而“Kolman”是“Coleman”勒垃德文里向个写法。

1905年，开通，经过卡曼斯科到奥斯。

1908年，铁路工人扎卡赖亚斯·勒瓦拉（）勒垃箇荡地做生活个辰光發現钻石么，德意志帝国开始勒垃箇地方挖钻石。大批开矿者涌进来，按照德国个建筑风格造仔迭座德国小城，镇浪向有得医院、舞厅、发电站、学堂、电影院、体育馆、赌场、冰厂咾啥个，有得南半球头一台X光机，是非洲头一座开有轨电车个城市。甚至城里向还有得座咸水游泳池搭仔一条连到南非个，专门送物事过来个窄轨铁路。因为周边发现更加多个钻石矿，卡曼斯科箇面还修仔去波蒙那个铁路线。

一战结束仔么，大家发现卡曼斯科个钻石差弗多挖光哉，反而周边其他地方有得交关钻石，外加钻石是三钿勿值两钿，箇镇个支柱产业钻石发掘业过弗下去么镇开始荒脱。1928年，大家发现纳米比亚勒垃奥兰治河河口个奥兰治蒙德矿区里向也有得交关钻石，甚至是到现在为止顶丰富个钻石矿床，环境也比卡曼斯科年年沙尘暴要好交关么，加速小镇个衰落。1956年，阿末一批居民离开箇地方，卡曼斯科彻底成为一座鬼城。

现在么，干旱气候保存箇地区个建筑，必过建筑里向有相当多个沙子。因为卡曼斯科勒垃铁路线丄交通方便，虽然箇地方已经是纳米布沙漠个禁区里向，火车站也关脱哉，还是有摄影师欢喜提早去申请摄影许可证，跑箇地方拍照片，箇末纳米比亚政府帮钻石公司戴比尔斯合资拿伊搞成旅游景点。

## 图集

File:Kolmanskop sand.jpg|当地畀沙吞没个房子
File:Minenverwalter Kolmannskuppe.jpg|矿场留下来个房子
File:Kolmanskop hospital, Lüderitz (Namibia).jpg|卡曼斯科老底子个医院


## 另见
* 伊丽莎白湾

## 参考

## 外部链接

* 
*收集照片卡曼斯科（德国）2012
驻京办

**驻北京办事处**，简称**驻京办**，是中华人民共和国省级人民政府、特别行政区政府、计划单列市、部分地级人民政府设勒北京个派出机构。“内蒙古自治政府驻北平办事处”是地方政府顶早设勒北京个派出机构，1949年3月份设立个。

国家机关事务管理局驻京办事处与综合管理司负责管理协调各级人民政府驻京办事处个生活。

## 批评争议
2010年前，中国有得交交关关个驻沪办驻京办驻穗办咾啥个机构，地方政府所属部门、开发区管委会，地方政府管理职能、县、旗、市辖区人民政府侪勒垃搞驻京办。勒垃2010年国务院整治驻京办问题前，副省级以上单位个驻京办有52家，市级单位驻京办520家，县级单位驻京办5000多家。前中华人民共和国审计署审计长李金华直接铲驻京办是“跑部钱进”，是滋生腐败个温床。

2010年1月19号，国务院办公厅印发《国务院办公厅关于加强和规范各地政府驻北京办事机构管理的意见》，撤销地方各级政府职能部门、各类开发区管委会、其他行使政府管理职能单位用各种名义设立个驻京办事机构。撤销县、县级市、旗、市辖区人民政府用各种名义设立个驻京办事机构。要求勒垃半年里向搞定。但是，因为新疆偏远，特批允许伊保留部分地州驻京联络处（共8隻）。当然上有政策下有对策，部分县级驻京办“名亡实存”，有个改名叫“在京工作人员服务中心”，有个变成“驻京联络处”或公司、会馆，变相保留驻京机构。

## 餐饮文化

绝大多数省级驻京办开有自家地方特色菜肴个餐厅，“驻京办”勒垃北京是地方菜个代名词，部分地市级驻京办餐厅也有特色餐饮。2010年，针对县级驻京办裁撤箇事体，就有律师曾表示，驻京办里向个宾馆、餐饮业务好剥出来继续搞。

但也有個别省级驻京办没餐饮服务，比方讲香港特别行政区政府驻北京办事处。

## 另见
* 同乡会馆
* 驻沪办

## 参考
兰溪路

**兰溪路**是中華人民共和國上海市普陀区个路，南起曹杨路，北到桃浦路北面，1952年修个，是伊辰光修曹楊新村个辰光个配套工程。箇条路曾用名南栅路，一开始只北到北石路，後来改名兰溪路，名字从浙江省兰溪县来个，路也望北延伸。

## 参考
芒㖇縣

**芒㖇縣**（），也翻譯成“**孟涅县**”，是越南奠边省下頭个一隻县。面积1573.73平方公里。2018年总人口40030個人，當地人多數是苗族蒙人（苗族人个分支），搭越南政府有衝突。

## 参考
連坤明

**連坤明**（），福建厦门人，中国共产党党员，介歇是湖州市委副书记，市政府党组书记、市长。

## 经历
連坤明是福建厦门人，1973年4月份出生个。

2015年，连坤明到甘肃临夏州挂职当副州长。2019年3月份，厦门市应急管理局挂牌成立，连坤明当嘚党组书记、局长。2020年4月份，连坤明当嘚中共厦门市翔安区委副书记，厦门市翔安区人民政府党组书记、副区长、代理区长；同一年6月份转正，当嘚翔安区区长。2021年11月份，当选嘚中共厦门市市委常委。

2024年10月份，调到湖州市当市委副书记、市政府党组书记；后首来任命为湖州市副市长、代理市长。2025年1月23号，当选嘚湖州市市长。

## 参考
宁波轨道交通8号线

**宁波轨道交通8号线**是中国浙江省宁波市一条城市轨道交通线路，标识颜色是****。线路从洪塘出发，从北望南经过青林湾、丽园路居住区，折向东经过宁波南部商务区，阿末到南高教园区。8号线一期工程（下应南到开元路）勒垃宁波轨道交通第三轮建设规划里向实施，2022年1月5号全线开工，2025年6月30号开通运营（下应南站临时弗开）。

## 线路走向

宁波轨道交通8号线一期工程从开元路站出发，沿牢江北大道望东跑，下穿机场路仔么望南沿牢洪大路，下穿姚江。後头线路沿牢丽园路继续望南，下穿2号线么转到南苑街底下望东跑，勒垃环城西路再转向南，勒垃段塘中路转向东，下穿奉化江仔么沿牢樟溪路、百梁路向南，勒垃泰康路转向东，下穿甬台温高速，直到终点站下应南站。

## 参考资料
蔡澜

**蔡瀾**（，），籍貫廣東潮州，生勒新加坡，大學勒垃日本留學，畢業仔么定居香港，曾做过電影製片人、作家、飲食節目主持人，是出名个美食评论家。伊帮金庸、倪匡、黄霑三人相熟，並称“香港四大才子”。

## 外部链接
* 
*
中国娃娃（照片）

《**中国娃娃**》（）是抗日战争辰光个一张战地摄影作品，1937年勒垃美国《生活杂志》丄公开个。摄影师是美籍华裔战地记者王小亭，勒垃淞沪会战、也就是1937年8月28号个上海南火车站。箇张照片拍个是一個满身是血个小囡坐勒上海南站个铁轨丄，吓得唻哭个弗停，边浪火车站已经畀日本人炸唻荒废脱个情况。箇张照片一般性看成是第二次世界大战个标志性照片之一。2003年，箇照片入选《生活杂志》主持评选个《》。

## 背景

日本人勒垃赢仔张华浜战斗么，还要对上海进行战略轰炸，轰炸个目标是张华浜港区、上海南火车站箇种非租界地区。

## 拍摄过程

8月28号上半天，日军出动百多架次个轰炸机对上海进行战略性轰炸，当中，日军飞机十二架次轰炸机执行任务个辰光轰炸南火车站（日军後些来扯谎讲是炸错脱哉），当场炸死700人。

箇趟轰炸个辰光，勒垃美国赫斯特新闻社做生活个新闻记者王小亭勒垃办公地点做生活，附近就是南火车站。根据王小亭自家个描述，《中国娃娃》作品是伊逃个辰光拍个。另外，根据相关16mm纪录片记载，轰炸个辰光，中国一位救难个人越过废墟抱起個重伤个小囡，摆勒铁轨边浪向，立时三刻回转去救其他人，箇個小囡就是王小亭《中国娃娃》照片里向个小囡。

箇卷赫斯特新闻社底片经王小亭冲洗仔么，通过美国军舰从上海送到菲律宾马尼拉，再通过泛美航空飞机运到美国纽约，交畀美国生活杂志，成为箇隻周刊当期个封面。箇张照片扭转美国对于中国抗日战争个观点，也让箇周刊全世界热销。据生活杂志估计，当期有得1.36亿人看过迭张照片。

## 后续
日本对箇种事体当然是矢口否认，弗停寻借口硬争，一歇扯谎讲是炸错脱，一歇讲伊摆拍，还悬赏15万美金追杀王小亭。

## 注释


## 参考
嘉定图书馆

**嘉定图书馆**勒垃中華人民共和國上海市嘉定區，目前勒垃裕民南路个嘉定区图书馆（裕民南路馆）搭仔清河路个清河路分馆。

## 分馆
*安亭镇分馆
*嘉定新城（马陆镇）分馆
*南翔镇分馆
*江桥镇分馆
*徐行镇图书馆
*外冈镇分馆
*华亭镇分馆
*嘉定镇街道分馆
*新成路街道分馆
*真新街道分馆
*嘉定工业区分馆
*菊园新区分馆

## 参考

## 外部链接
*
Bilibili World

**Bilibili World**是哔哩哔哩弹幕网举办个线下大型展会，简称**BW**。伊前身是2016年BML勒垃梅赛德斯外头举行个外场活动，2017年，头一届BW勒垃上海世博展览馆1号馆举办，2018年扩大到世博1-3号展览馆。2019年，BW新开广州站、成都站。

## 参考来源

## 外部链接
* Bilibili World官方网站
* Bilibili World在哔哩哔哩的官方账号
Bilibili Macro Link

**Bilibili Macro Link**是bilibili弹幕网举办个一隻线下活动，简称BML，主要形式是演唱会，2013年开始举办个。伊还衍生出Bilibili World展会。

## 外部链接
* Bilibili Macro Live 官网
台州湾新区

**台州湾新区**是中华人民共和国浙江省台州市个一隻省级新区，2020年7月份设立个，整合原有台州湾循环经济产业集聚区（简称集聚区）东部区块、台州高新技术产业园区（简称高新区）东扩区块、滨海工业区块、台州市椒江区委托管理区块，总面积有得138.46平方公里，人口约莫13万人，是浙江省第六隻省级新区。

## 背景
2010年1月份，时任台州市代市长吴蔚荣勒垃《政策瞭望》丄发表文章，提出建设台州湾循环经济产业集聚区个构想。2011年6月28号，台州湾循环经济产业集聚区管委会正式授牌，集聚区正式成立，集聚区重点规划面积86.73平方公里，规划总面积562平方公里。2014年，台州湾循环经济产业集聚区实现规模以上工业总产值560.20亿元。

台州东部新区个设立好追溯到2012年2月份，叫集聚区“一号工程”，吹沙填海填出来个。台州湾循环经济产业集聚区管委会加挂台州高新技术产业园区管委会、台州绿心旅游度假区管委会牌子。台州高新技术产业园区原本是台州经济开发区，2017年6月份改个名字，是隻省级新区。。

## 历史
2020年年初，台州市委市政府决定启动台州湾新区申报工作。3月11号，台州市委、市政府通过视频会议召开全市“打好疫情防控总体战、打赢经济发展翻身仗”大会，里向指出要重点抓好台州湾新区等六大平台创建，要勒垃专项资金、土地要素、产业政策等领域全力争取支持创建台州湾新区。2020年4月24号，勒垃台州市第五届人民代表大会第五次会议丄，台州市代市长吴海平再提出要推进大湾区建设，加快台州湾新区申报。5月25号，台州湾循环经济产业集聚区管理委员会发布《设立台州湾新区社会风险评估公众参与信息公示》，征求公众意见。

2020年7月13号，浙江省人民政府发布《浙江省人民政府关于同意设立台州湾新区的批复》，正式批复设立台州湾新区。2020年8月20号，台州湾新区成立大会召开，台州湾新区正式设立。

## 范围

台州湾新区勒垃台州湾边、椒江南岸，勒垃台州湾循环经济产业集聚区基础丄剔除脱台州市个绿心区块再申报设立个。台州湾新区个范围有得台州湾循环经济产业集聚区东部新区、台州高新技术产业园区（弗包括城市核心区、绿心度假区）搭仔椒江区托管区块，总面积138.46平方公里，人口约莫13万人，重点构筑“一廊一带两心六区”个空间结构。具体管理范围是椒江区三甲街道（包括椒江农场），白云街道2隻社区，海门街道2隻社区，下陈街道1隻社区、8隻村，搭仔十一塘、三山北涂、三山涂围垦区，即台州东部新区。

## 发展规划
台州湾新区个设立目标是发挥民营经济特色优势，转型升级，进行长三角区域一体化发展，建设长三角民营经济高质量发展引领区、大湾区临港产业带合作新高地、浙东南先进制造业引领区、台州湾港产城深度融合新城区。管理体制丄，新区按照“一个平台、一个主体、一套班子、多块牌子”个体制架构，成立新区管理机构，必过还保留台州高新技术产业园区牌子，同步撤销台州湾循环经济产业集聚区咾啥个省级以下产业平台牌子。

## 参考来源

## 外部链接
* 官方网站
台州高新技术产业园区

**台州高新技术产业园区**，简称**台州高新区**，老底子叫**台州经济开发区**，前身是**椒江经济开发区**，勒垃浙江省台州市椒江区，有得台州市中心城区、滨海新区、三山北涂围垦区等三大区块，是省级经济开发区。2020年7月份，浙江省政府批准设立台州湾新区，范围有得台州高新技术产业园区东扩区块、滨海工业区块。

## 参考
釋天恩

**釋天恩**（，），本名**段文安**（），越南佛教和尚。

## 生平
1925年9月22號，段文安勒越南承天府富榮縣安傳社出世。

1980年11月23號，釋天恩勒垃花旗國洛杉磯圓寂。

## 參考


## 外勢鏈接

* Zen Philosophy, Zen Practice，
财新传媒

**财新传媒**，全称**财新传媒有限公司**，是中华人民共和国一家提供财经新闻资讯服务个媒体机构，前身是《财经》杂志个核心团队，2009年正式独立出来勒垃北京成立个。伊拉个创始人胡舒立，老早勒《财经》就蛮有名气，主打深度调查搭严肃新闻报道，政治浪向，伊拉偏自由派。伊个产品有得《财新周刊》、财新网咾啥个，是国内最早搞付费墙个媒体之一，大部分文章要付铜钿才好看全文，自家勒垃2024年讲自家有得超过120万个付费用户。《财新周刊》一礼拜出一趟，深度报道中国经济、金融搭仔社会大事体，欢喜挖一眼别人勿大敢碰个敏感题目。财新网每日天更新，发新闻、分析搭评论，内容偏重财经政策搭市场动向。伊拉个特点是调查报道蛮硬气，常庄曝光金融腐败、企业黑幕，吃官司也是常有介事。

## 参考

## 外部链接
*
*
*
庙堰站

**庙堰站**勒垃中华人民共和国浙江省宁波市鄞州区钟公庙街道鄞县大道，是宁波轨道交通5号线、8号线个地铁换乘站。5号线车站是地下二层岛式车站，2016年开工，2021年12月28号开通运营。8号线车站是地下三层岛式车站，2025年6月30号开通运营。

## 车站结构
庙堰站勒垃鄞州区钟公庙街道，鄞县大道百梁北路路口。5号线车站沿牢鄞县大道布置，是地下二层岛式车站，长461.95米，宽18.3米，建筑面积24421平方米。8号线车站沿牢百梁北路布置，长162米，宽22.1米，建筑面积15557平方米。

### 楼层分布

## 车站装饰
庙堰站是5号线个装饰重点站，车站主题是“水”，用曲线表现出水个形态，营造欢快个气氛。。

## 参考资料
浙江日报

《**浙江日报**》是中华人民共和国个报纸，1949年5月9号创刊个，现在是中共浙江省委机关报，浙江日报报业集团（浙江日报社）出版个，发行量一直是中国各省级党委机关报前列。

## 参考资料

## 外部链接
* 浙江日报数字报
*
宫磊

**宮磊**（**Gong Lei**，），生勒北京，是退役个中國足球运动员，前国青队队长，现在主要做足球教练，还做过中央电视台足球解说嘉宾。1990年，宫磊跑到南太平洋个法国属地大溪地，加盟當地头头球队，帮助球队获得3隻联赛冠军、杯赛冠军，1994年到1995年两趟获得足球先生搭仔射手王。1993年，大溪地代表隊主教练提名伊做世界足球先生候選人。

## 荣誉
### 俱乐部
*北京队
**中国足球甲级联赛冠军：1984
**中国足协杯冠军:1985

*AS皮莱 
**塔希提足球甲级联赛冠军：1991、1993、1994 
**塔希提杯冠军：1994、1996
**塔希提冠军杯冠军：1996
**波利尼西亚杯冠军：1994 1996

*贵州人和
**中国足协杯冠军：2013

### 国家队
*中国国青队
**亚足联U19青年锦标赛冠军：1985

### 个人
* 1993年世界足球先生候选人
* 1994年、1995年大溪地足球先生
* 1994年、1995年大溪地足球联赛射手王
王琪（1949年）

**王琪**（），女，四川自贡人，中国塑料加工装备专家，四川大学教授，长江学者特聘教授，中国工程院院士。

## 生平
1989年，伊四川大学高分子材料专业博士毕业。2017年当选成为中国工程院院士。

## 参考资料
萧涛涛

**萧涛涛**（），也叫**罗伯托·萧初**（），秘鲁职业足球运动员。罗伯托个阿爺萧初生勒广东中山石岐大涌堡（现在个中山市大涌镇）。2020年，罗伯托·萧初成为北京国安李可、侯永永後头又一名归化球员，必过因为水平实在搭浆，连中超联赛也踢弗明白，後些来伊勒垃2023年恢復秘魯籍。

## 参考
Key Sounds Label

**Key Sounds Label**是电脑游戏软件制作公司Visual Art's个一隻牌子，是游戏品牌Key个自社品牌，2001年创立个，是日本一家独立唱片公司。箇公司发行个大部分作品是Key社音乐作品、游戏个原生音乐集咾啥个产品。2025年开始，公司原先个音乐版权自营模式转变成畀日本个歌曲著作权管理团体授权个形式。

## 相关条目
* Visual Art's
** Key
* eufonius
* Lia
* I've

## 参考

## 外部链接
*
Key（游戏品牌）

**Key**是电子游戏出版公司VISUAL ARTS股份有限公司个隻游戏品牌，1998年7月21号勒垃日本大阪府北区创立个。箇隻视觉小说开发品牌个产品主要是美少女游戏，推出《Kanon》、《AIR》、《CLANNAD》等出名个泣系游戏作品。中国粉丝常庄叫Key“**Key社**”。

Key是五個共同创办人成立个公司，当中麻枝准扮演邪气重要个角色，负责绝大多数Key推出个视觉小说企划、编剧、音乐制作人。共同创办人还有得艺术家、原画家樋上至、作曲家折户伸治咾啥个。Key还有交关工作人员负责系统平台个设定、电脑绘图咾啥个生活，绝大多数是外包员工。

Key除脱通过Visual Art's推出电脑游戏，还积极帮Interchannel、合作，拿自家个作品移植到其他平台丄。Key还帮动画公司一道合作推出原创电视动画作品，部分游戏作品也改编成电视动画。Key从1999年12月份头一趟参加Comiket 57，卖《Kanon》相关商品仔么，积极参加Comic Market去宣传。其他相关个生活还有得Visual Art's勒垃2001年协助创办个唱片公司Key Sounds Label，2007年12月份到2010年8月份放个Key网络电台咾啥个。

## 参考

## 外部链接
* 
*
*
*
万航渡路

**万航渡路**勒垃中国上海市静安区、长宁区。伊是n形个，南起愚园路，北到曹家渡折向西，阿末勒垃周家桥转望南到长宁路路口接娄山关路，全长4830米，阔15.1到21.7米。伊一开始叫**极司非尔路**（**Jessfield Road**），是1864年上海公共租界越界筑路修个。1943年，租界收转来个辰光，因为當地个摆渡口**法華渡**俗称**梵皇渡**，故咾改名“**梵皇渡路**”。1964年用谐音改成万航渡路。

## 参考文献
尹焕章

**尹焕章**（），字**子文**，河南南阳人，中国考古学者。早年河南大学肄业，先後勒垃中央研究院、中央博物院做生活，抗日战争个辰光参与南京文物个押运、保管工作。中华人民共和国成立仔么，参与调查中国大陆、特谓是江苏个考古遗址，是湖熟文化个命名人之一。1969年因为文化大革命去世。

## 参考文献
青浦华新基地

**青浦华新基地**，也叫**上海联城足球基地**，勒垃中华人民共和国上海市青浦区华新镇华腾路淮海村淹泾队1号，是隻足球训练基地。基地占地约百亩，先期开发约一半，2005年6月13号造好，成为上海联城足球俱乐部办公、球员居住训练个地方。基地勒垃2007年-2013年负责上海申花联盛足球俱乐部预备队个住宿训练。2017赛季，上海申梵足球俱乐部租用青浦华新基地作为球队个训练基地。2025赛季，上海赛更达足球俱乐部拿伊当成自家踢足协杯个主场。

## 参考
南市公共体育场

**南市公共体育场**，勒垃上海市老西门街道大吉路208号（方斜路555号），是历史浪一隻体育场，老底子叫**西门公共体育场**、**沪南体育场**、**上海市立体育场南市分场**、**上海市立体育场**、**上海沪南体育活动中心**，是中国人自办个头一家公共体育场。现在伊是上海市黄浦学校校址。

## 参考
上海社会科学院出版社

**上海社会科学院出版社**，是中华人民共和国一所出版社，勒垃上海市淮海中路622弄7号，1982年9月份成立个，主要负责出版上海社会科学院个研究成果、学术专著、科研参考图书、资料啥个。

## 参考
足球经理2023

是一款Sports Interactive开发、世嘉发行个足球经理模拟电子游戏，是足球经理系列个一部分，多数游戏平台勒垃2022年11月8号发布。箇部作品是箇隻系列第一款获得欧足联俱乐部比赛个许可个游戏。

## 参考

## 外部链接
* 官方网站
国际足联电子竞技世界杯

**国际足联电子竞技世界杯**（，简称**FeWC**），老底子叫**国际足联互动世界杯**（，简称**FIWC**），是国际足联帮赞助商EA Sports共同举办个电子竞技赛事，头一届国际足联互动世界杯是2004年个辰光勒垃瑞士举行个。玩家要勒垃每届比赛丄进行《FIFA系列》最新版本个对决。2024年开始，新增《足球经理》个项目。箇比赛用个是开放型排位赛模式，允许几百万玩家勒垃一开始个线上预选赛里向互相比赛，故咾吉尼斯世界纪录讲伊是顶大个在线电子游戏比赛。

## 参考
南闸站

**南闸站**勒垃中华人民共和国江苏省无锡市江阴市霞客大道云南路路口南面，是无锡地铁S1线个地铁站，是高架三层岛式车站。车站拢总有得4隻出入口。

## 参考资料
库拉索搭圣马丁中央银行

**库拉索搭圣马丁中央银行**（**CBCS**；），老底子叫**荷属安的列斯银行**，是加勒比盾个中央银行，负责管理库拉索、荷属圣马丁个货币政策。箇银行1828年成立个，是美洲顶古老个中央银行。箇银行老底子负责管理荷属安的列斯盾，2010年10月荷属安的列斯解体前还负责整隻荷属安的列斯群岛个货币政策。当荷兰加勒比区成为荷兰中央银行个管辖地仔么，箇银行改成现在箇名字。2025年，加勒比盾取代荷属安的列斯盾也是箇银行做个。

## 参考
鸡蛋

**鸡蛋**，也叫**鸡子**，是鸡生个蛋，受精仔么好孵出小鸡来个。鸡蛋外头一层蛋壳，里向个蛋白、蛋黄周边有得各式薄膜包起来。鸡蛋是重要个食物，烧菜个常见原料。

## 另见
* 假鸡蛋
* 立蛋
* 先有鸡还是先有蛋
上海有线02足球俱乐部

**上海有线02足球俱乐部**（**FC Shanghai Cable 2002**），是上海一支已经弗存在个足球俱乐部（1995年－2002年）。

## 概况
1995年，甲A联赛劲旅上海申花主教练徐根宝开出来箇隻俱乐部，想法是培养1981年、1982年年龄段个球员，球队个长期目标是畀2002年韩日世界杯培养足球人才，故咾叫**上海02足球俱乐部**。伊辰光俱乐部是上海市足协、上海有线电视台、徐根宝個人三方出钞票个，1999年上海有线电视台收购绝大部分股份再改名上海有线02，外加因为队员年龄接近成年，开始正式冲击足球职业联赛。

2000年，有线02足球队头一趟参加乙级联赛，半决赛里向两回合2:3输畀四川绵阳丰谷，输脱升级资格。2001年，因为参加九运会，球队放弃当年乙级联赛个参赛机会，阿末上海有线02班底个上海九运足球队获得全运会银牌。

2002年，徐根宝又变成上海申花个主教练，外加包括原上海有线电视台个新闻传媒界大型国有企业上海文广集团成为申花最大个股东，有线02两隻主要拥有方侪变成申花个一部分，故咾俱乐部也顺带便畀申花收编，撤销哉。

02俱乐部畀中国培养仔一批1981年、1982年个球星，顶出名个有杜威、“吉祥兄弟”。

## 俱乐部成绩

## 出名球员

## 外部链接
*上海足球历年大事记
*02计划失败成遗憾根宝欲借东亚重掌国字号 - 解放网
*吉祥联盟球迷会官方论坛
上海教育出版社

**上海教育出版社**，是中华人民共和国一家出版社，总部勒垃上海市永福路123号。伊是1958年7月份个辰光，上海个新知识出版社帮教育图片出版社合并形成个。1990年4月17号，重新登记注册。主办单位、主管单位是上海市新闻出版局。上海教育出版社出版配合学前教育、初等教育、中等教育、高等教育、业余教育、特种教育个图书、期刊、音像读物，主要品种有各级各类学堂个教材、教辅，教学图片、音像读物、教师读物、学生读物、幼儿读物、学具、工具书、学术著作咾啥个。

## 参考
赞助

**赞助**是一种双方得益个公共关系活动。赞助人付钞票、礼物、服务、名誉咾啥个，支持受赞助人进行指定活动、表演、学习、研究等项目。

## 赞助的例子
* 华润饮料中国足球超级联赛
* 香港公益金百万行
* 赛马会青少年足球发展计划
* 奖学金
* 赞助式广告
绿波廊酒楼

**绿波廊酒楼**是中华人民共和国上海市一家餐馆，勒垃豫园、上海城隍庙个九曲桥当中，招牌是上海菜、上海点心、鱼翅、蟹宴咾啥个，现在伊是豫园股份子公司上海老城隍庙餐饮（集团）有限公司下头个企业。

绿波廊酒楼现在箇地方原本是座叫六步廊个茶馆。1958年前后，六步廊生意弗好倒闭脱，建筑变成货品堆棧。1973年，勒垃中国流亡个柬埔寨国家元首诺罗敦·西哈努克到上海参观游览，南市区饮食公司调集包括苏帮点心泰斗陆苟度个名厨师，勒垃豫园箇地方畀西哈努克上仔十四道点心。1979年，廖承志勒垃上海参观个辰光听说箇事体，提议开爿餐厅、集中电信、搞出特色，成为人才培训基地，故咾货品堆棧拆脱，修仔现在个新建筑来开餐厅，叫伊绿波廊。1991年，绿波廊扩建仔么改名绿波廊酒楼。1998年，美国总统比尔·克林顿来上海访问个辰光来过绿波廊。柬埔寨国王西哈努克也来过箇饭店喫饭。

## 参考资料
南翔馒头店

**南翔馒头店**，又叫**南翔小笼**，是上海特色小吃店，1900年成立个，总店勒垃上海老城厢里向、上海城隍庙豫园个九曲桥边。箇爿店特色是小籠饅头，现是豫园股份子公司上海老城隍庙餐饮(集团)有限公司下头个公司，开店开到首尔、东京、大阪市心斋桥筋、印尼雅加达、巴厘岛、新加坡去哉。

## 历史
南翔馒头店前身是日华轩，同治年间勒垃上海嘉定南翔镇成立个。清朝光绪廿六年（1900年），日华轩店主老婆个阿弟勒垃上海城隍庙九曲桥边浪原船舫厅个地方开仔长兴楼，後来改名南翔馒头店。新中国成立仔么收归国有，现在还是国有企业。

## 餐点特色
南翔小笼馒头个特点是皮薄馅大，里向有卤汁搭仔姜丝，伊个醋也经过特殊加工。勒垃老城隍庙个总店里向，一楼（外卖窗口）提供鲜肉包，没座位；两楼有大厅、包房，船舫厅、长兴楼供应蟹粉小笼，鼎兴楼供应鱼翅蟹粉小笼咾啥个价钿贵个餐点，瑞鑫楼是延伸进附近商场个新开个餐厅。

## 商标争议
2020年9月份，上海老城隍庙餐饮（集团）有限公司、上海豫园南翔馒头店有限公司帮上海南翔食品股份有限公司、上海南翔餐饮管理有限公司、上海市浦东新区北蔡镇润泽小笼店互相起诉对方侵犯商标权、弗正当竞争。

勒垃南翔馒头店诉南翔食品个案子里向，被告南翔食品公司成立被告南翔餐饮公司。两隻被告通过直营、加盟方式勒垃上海市区开、授权开南翔餐馆，被告润泽小笼店是当中一家加盟店，侪用“南翔”做餐厅名字，勒垃招牌、店内装潢、海报、菜单、餐具等地方侪有得“南翔”字样，原告认为被告箇种做法已经构成对原告“南翔”商标权个侵害，故咾，南翔馒头店向浦东新区人民法院起诉被告单位，请求对方停止侵权。南翔食品公司也用弗正当竞争向杨浦区人民法院起诉，讲老城隍庙公司、南翔馒头公司等公司侵害伊个“南翔”企业字号、商品名称。

9月10号下半天，案件勒垃杨浦区人民法院开庭审理。2021年4月22号，浦东新区人民法院、杨浦区人民法院宣判两桩案子，杨浦区人民法院驳回原告上海南翔食品股份有限公司全部诉讼请求，浦东新区人民法院判决四個被告立时三刻停止商标侵权，南翔食品公司、南翔餐饮公司共同赔偿两原告经济损失、维权合理开支，总共234.2万元，还要刊登声明、消除影响。

## 参考

## 参见
* 小籠饅头
* 豫园商城
阮孟保

**阮孟保**（，），越南建筑师、政治人物。

## 生平
1914年4月4号，阮孟保生勒越南北方个北江。

1936年，阮孟保從印度支那建築大學畢業。1954年出任越南國吳廷琰政府个社会總長。

1967年到1973年，擔任越南共和國參議院議員。

## 著作

* 《大同說》（1950年）
* 《紫微斗數》第一冊（1951年）、第二冊（1952年）
* 《易經新考》（1958年）
* 《六韜》（1959年）
* 《三略》（1959年）
* 《奇門遁甲》（1959年）

## 参考
邬达克纪念馆

**邬达克纪念馆**，老底子叫**邬达克自宅**、**邬达克公馆**、**邬达克旧居**，来了中華人民共和國上海市长宁区番禺路129号（原哥伦比亚路57号），1930年造个，建筑风格是英国乡村风格。邬达克拿自家个房子转让畀孙科仔么，设计造仔箇幢房子当自家个新房子。箇房子是邬达克来了上海顶大个，也是离开上海前阿末一個屋子。因为邬达克邪气喜欢养鸽子，欢喜听伊咕咕叫咯看伊勒垃天丄转圈，勒垃西面屋顶丄专门设计鸽子房，配有三隻立体飞鸟装饰。1937年，邬达克从建筑搬出去。

伊跑仔么，房子做过居所、食堂、上海旅游职校办公楼、上海市旅游培训中心咾啥个，阿末划畀长宁区政府、长宁区教育局用。2005年成为上海市優秀歷史建築。2008年，修缮团队发现伊破唻弗像样子，2011年9月20号开始修缮，拿消失个北面隻烟囱修上，飞鸟设计复原，改造仔么改名叫**邬达克纪念馆**，2013年1月8号开放。2015年4月15号，《邬达克的家——番禺路129号的前世今生》发布会也勒垃箇地方举办。2024年2月4号开始，邬达克纪念馆暂时关脱。

## 参考
酱园弄

**酱园弄**好指个是：

* 上海市一条弄堂，因为张振新酱园勒垃箇地方，故咾叫箇名字，勒垃现在个黄浦区新昌路丄。伊是酱园弄杀夫案个案发现场。
* 电影《酱园弄》，陈可辛导演个电影。
* 为咾拍电影打出来个影棚，勒垃乍浦路丄。
酱园弄（电影）

《**酱园弄**》（），2025年上映个中国大陆剧情片，是从作家蒋峰写“酱园弄杀夫案”个小说《翻案》改编个，陈可辛做导演，章子怡、雷佳音领衔主演个。箇电影入围第77届戛纳电影节非竞赛单元。

电影《酱园弄》分上下两部上映，上部《**酱园弄·悬案**》是2025年上海电影节开幕影片，2025年6月14号勒垃上海百来家影院特别放映。2025年6月21号勒垃中国大陆上映。

## 评价
2025年6月23号，《酱园弄·悬案》豆瓣評分5.9分，近10万名评分观众里向超75%个观众畀出三星及以下个评分（满分5分），是陈可辛导演作品里向豆瓣评分顶低个作品。

## 参考

## 外部链接
*
*
上海公交DZ407线

**上海公交DZ407线**，也叫**DZ407夜生活专线**，是上海公交一条定制线路，走向是从BFC外滩金融中心出发，经过新天地、兴业太古汇、久光百货到上生新所，运营期是2025年6月13号到同年7月6号。箇条线是头一条夜上海联动扩消费专线、头一条夜上海公交专线，运营方是久事公交巴士四公司。

## 背景
针对市民通勤、上学、就医、出游等需求，加上上海市公交骨干网络覆盖范围有限，上海各家公交公司从2024年开始提供定制公交服务。2025年5月8号，上海市定制公交运营服务平台上线，箇平台整合有各家公交公司个定制公交线路。到2025年6月24号，已经有得250条定制公交线路，覆盖通勤、就医、文旅、通学咾啥个方面，勒垃全上海16隻区侪有得线路跑个。作为常规公交个补充，定制公交线路勒垃开通前会得进行前期调研。上海公交DZ407线开通个因头是上海夜生活节。

## 运营线路
### 运营
DZ407线2025年6月13号开通，运营到同年7月6号。线路长度15.2千米，配车两部，每個礼拜五、六、天三日天跑个14：00到22：00跑个，发车间隔毛两個钟头。勒垃箇条线经停个BFC外滩金融中心、新天地、兴业太古汇、久光百货、上生新所里向任何一個地方消费满66块及以上就好拿凭证去乘箇条线。售票员上车仔么会得核销乘车凭证，再發纪念票根。首发车丄有音乐表演，还规划有得魔术表演。
### 线路
DZ407线从BFC外滩金融中心站出发么，走人民路、河南南路、复兴东路、马当路、淮海中路到石门一路有得兴业太古汇站，再开到南京西路有得久光百货站，再经过南京西路、华山路、延安西路、番禺路到上生新所站。反方向从上生新所站出发，走番禺路、延安西路、华山路到南京西路停久光百货站，再沿牢南京西路到延安中路经石门一路停兴业太古汇站，再走黄陂南路、淮海中路、马当路、自忠路、复兴东路、河南南路绕到人民路搭仔BFC外滩金融中心站。

## 作用
DZ407线用个是“交通 + 消费”模式，想咾方便市民游客夜里向个出行，畀沿线商圈带去人气活力，助力上海夜经济发展。沿线商圈举办多隻购物活动配合DZ407线个开行。
## 参考资料
番禺路

**番禺路**是中華人民共和國上海市長寧區、徐匯區一條路，北到延安西路，南到凯旋路连勒吴中东路，全长1768米，民国14年（1925年）上海公共租界工部局越界筑路修个，伊辰光叫哥伦比亚路（Columbia Road）。民国32年（1943年），用广东番禺个名字拿伊改成番禺路。路边有得番禺路129號邬达克旧居、番禺路60號孙科旧居、番禺路55弄、75弄、97弄外国弄堂搭仔上海交通大學徐匯校區。历史丄番禺路还有得犹太人公墓。

## 参考
美国乡村总会

**美国乡村总会**（****），也叫**哥伦比亚总会**、**哥伦比亚乡村俱乐部**，是中国上海市长宁区一组历史建筑，勒垃延安西路1262号，1951年变成上海生物制品研究所，现在是萬科負責開發个**上生新所**（**上生·新所**）创意园区，2018年对外开放。

## 参考资料
马当路

**马当路**是中華人民共和國上海市黃浦區一條南北走向个路，全長1728米，北起金陵西路，南到徐家汇路连勒蒙自路丄。箇条路清朝光绪廿四年（1898年）修个，伊辰光叫狼山路。光绪三十两年（1906年），法国驻沪总领事个名字改名叫白莱尼蒙马浪路（Rue Brenier de Montmorand）。日軍接管上海法租界仔么，1943年用江西马垱改名叫馬當路。路边有得一大会址·黄陂南路站、一大会址·新天地站、馬當路站、尚贤坊、張大千故居、上海大韩民国临时政府旧址。

## 参考
法华镇路

**法华镇路**是中華人民共和國上海市长宁区一條西北-東南走向个路，东南从淮海西路出来，西北到延安西路，帮幸福路、番禺路、香花桥路、定西路、种德桥路、杨宅路相交，路长1780米，阔4米到21.3米，是沥青路面。北宋个辰光，有李漎涇勒垃同名小街边浪，1958年，李漎涇填脱，连同小街一道翻修成路。路名从法华镇来个。

## 参考
新天地

**新天地**是一隻城市更新项目，是上海太平橋改造項目个一部分，勒垃上海市中心原卢湾区个太平橋地块北区，是香港瑞安集团投资个，拿原有个石庫門社區大幅改造成商業、餐飲、娛樂、旅遊綜合區。

箇项目原名是**“[[中国共产党第一次全国代表大会会|一大]]”改造项目**，後来通过组字法，拿“一”“大”合成“天”，用“天”“地”相对组成世界、跨越世纪，是“新”个意思，起名叫“新天地”。

## 参考

## 外部链接

*上海新天地
BFC外滩金融中心

**BFC外滩金融中心**勒垃中华人民共和国上海市黄浦区十六铺，是座商业综合体。

## 历史
BFC外滩金融中心是复星集团投資建設个，总建筑面积约莫42萬平方米，高180米，里向有得办公楼、购物中心、复星艺术中心、酒店咾啥个。BFC外滩金融中心箇塊地是2010年2月份用922亿元人民币拍卖个，是伊辰光上海顶贵个政府出让土地。2019年12月12号，BFC外滩金融中心正式開業。

## 参考文献

## 外部链接
*
兴业太古汇

**兴业太古汇**（），勒垃上海静安区南京西路石门一路，是香港兴业帮太古地产共同投资、拥有、管理运营个综合项目，里向有得购物中心兴业太古汇、两幢甲级办公楼——香港兴业中心一座、香港兴业中心二座、两家精品酒店搭仔一家酒店式公寓——上海素可泰酒店、镛舍、镛舍酒店式公寓，外加一座百年历史个欧式建筑查公馆，搭仔近1200隻停车位，2017年开始分阶段造好。

## 历史

2002年，香港兴业花仔13.06亿港元收购伊辰光静安区政府手里个大中里地块个土地使用权，前身是1925年造好个大中里地段；大中里是上海市里向保存顶完整、规模顶大个一隻石库门里弄。2006年，太古地产用13亿人民币收购箇物业50%业权。

2025年6月25号，兴业太古汇里向个路易号开张，是隻船形建筑，里向主要展示路易威登个产品。

## 简介
箇隻物业商业综合体项目，占地面积毛6.3万平方米，总楼面面积约32.2万平方米，总投资额170亿人民币，有得酒店、酒店式住宅、写字楼、购物中心。购物中心楼面10万平方米，拢总6层楼，有得近250家商铺、超过45家饭店，2017年11月3号正式开幕。


File:Starbucks Reserve Roastery.jpg|兴业太古汇个星巴克旗舰店
File:HKRI Taikoo Hui interior.jpg|兴业太古汇商场里向


## 参考来源
乍浦路（上海）

**乍浦路**是中国上海市虹口区一条南北走向个路，南起北苏州路连勒乍浦路桥浪，北到衡水路，长1038米，宽8米到19米。中国第一家电影院、中国第一所美术专科学校、中國第一盏电灯侪勒垃箇地方，上海市第一届文代会也勒垃箇地方召开。

## 历史
### 1949年前
乍浦路是上海公共租界工部局勒垃1864年到1904年年分段修个，用浙江乍浦起个名字。

1879年5月28号，公共租界工部局电气工程师毕晓浦勒垃上海虹口乍浦路一座仓库里向，成功试验出碳极弧光灯，是中国第一盏电灯。

1908年，西班牙商人雷玛斯勒垃乍浦路11号创办虹口活动影戏园，有250隻位置，首映西片《龙巢》，是中国历史丄头一家正式电影院。

1912年，乌始光、刘海粟、丁悚、汪亚尘勒垃乍浦路8号创办上海图画美术院（後来改名上海美术专科学校），是国内第一所美术专门学校。

1922年，昆山路口附近造有监理会个景林堂。

1929年2月11号，好莱坞大戏院开幕，地点勒垃现在个乍浦路408号。1949月12月23号改名胜利电影院。1989年3月份，成为全市两家艺术电影放映单位之一，改名畦利艺术电影院。

1930年4月份，日本人勒垃现在乍浦路439号、471号，造仔本愿寺上海分院（西本愿寺）搭仔松岗医院。

1932年2月份，日本人勒垃乍浦路341号创办东和馆剧场，按照东洋人习惯，没矮凳，观众直接坐勒地浪向，主要演出日本话剧、日本电影。民国34年（1945年）改成胜利剧场，再改文化会堂。1949年6月28号改解放剧场。

### 1949年後
1980年代末，乍浦路形成上海个美食街。1990年代中期，乍浦路个個体饭店已经超过100家。

2023年底到2024年初，陈可辛导演个电影《酱园弄》勒垃乍浦路佈景拍电影。

## 沿线优秀历史建筑
* 乍浦路桥
* 西本愿寺-乍浦路455号
* 亚斯公寓-现浦西公寓，乍浦路199—215号
* 景林堂-乍浦路260号

## 参考
酱园弄杀夫案

**酱园弄杀夫案**，也叫**詹周氏杀夫**、**詹周氏杀夫案**，是汪精卫国民政府辰光上海个一桩兇殺案。1945年3月20号清晨，新昌路酱园弄85号二楼个女人**詹周氏**，用把菜刀拿老公“詹大块头”詹云影砍死，碎尸16块装勒皮箱里向厾河浜里向。畀人發現仔么报案，詹周氏畀警察局带走。伊辰光上海大大小小报纸铺天盖地报道，拿詹周氏讲成是荡妇淫女，肯定有奸夫帮忙。有个认为詹周氏是隻雌老虎，死有余辜，杀人偿命，正常唻兮个；别个人认为詹周氏值得同情，因为伊老公詹云影劣迹斑斑，故咾是事出有因，必过处理方法弗正当。同年5月3号，经审判，上海地方法院一审判詹周氏死刑。1948年2月份，法院拿詹周氏从死刑改判到有期徒刑15年。

## 凶手
詹周氏是江苏丹阳人，案發辰光30岁。詹周氏是個孤儿，原本姓杜，後来因为周姓人家抚养，改名**周春兰**，9岁畀养父领仔到上海，後来卖畀上海一家典当行。21岁，典当行老板娘拿周春兰许配畀典当行伙计詹云影做老婆，变成詹周氏。婚後伊拉租住勒酱园弄85号2楼个后楼。詹云影後些来沉迷赌博，婚後两隻号头就勒垃外头花擦擦，还经常性打詹周氏。

1945年3月20号凌晨，喫饱老酒个詹云影回到屋里。詹周氏话畀詹云影，伊准备拿屋里个大衣橱當脱，拿钞票開一小摊维持生活，畀詹云影狠狠交铲仔一顿。詹云影睏起仔么，詹周氏捞起厨房间个菜刀拿詹云影碎尸16块，囥勒皮箱里向。因为皮箱里向个血沿牢地板缝隙滴下去，畀楼下人发现故咾案发。

1948年後，詹周氏一直勒垃提篮桥监狱女监服刑。1950年代么，詹周氏畀送到江苏大丰个上海农场，刑满释放仔么就安排勒上海农场川东分场就业，改名字，还是姓周。1959年，经人介绍，帮一位姓严个炊事员结婚。後來勒垃托儿所做生活做到1981年退休。

## 改编
作家李昂拿箇桩案子创作出小说《杀夫》，杀夫又畀人改编成同名电影電視劇《殺夫》。

作家蒋峰拿“酱园弄杀夫案”写成小说《翻案》，陈可辛拿伊改编成電影《酱园弄》。

## 参考文献
镇海蛟川书院

**镇海蛟川书院**勒垃宁波市镇海区，是所股份制形式个民办中学，现在有得两所分校。伊是宁波市镇海中学个分校。

## 历史
“蛟川”是镇海个别名。清乾隆八年，邑人郑宗璧、李士瀛等人拿镇海梓荫山下头一座罗汉堂改造成书院，叫伊蛟川书院，後来巡抚常安拿伊改名叫鲲池书院，1906年停办。1998年，镇海大成实业公司出资建立民办初中，叫宁波市镇海蛟川书院。2001年设立高中部，扩展成完全中学。2006年，投资1.6亿元个新校区正式投入使用。2023年，兴办蛟川书院甬江校区，用地面积约126.5亩，总建筑面积毛7万多平方米。

## 参考
中山北一路

**中山北一路**是中华人民共和国上海市虹口区一条西南东北走向个路，西南起俞泾浦中山北路桥连勒中山北路浪，东北到逸仙路、邯郸路、汶水东路、曲阳路路口，也就是大柏树。路高头有上海内环线高架。中山北一路全长3282米，原先是条河浜，1958年河浜填脱修路，叫中山北路。1960年（也有讲1964年个），箇路帮西体育会路北段合并，改名中山北一路。路边有得上海财经大学中山北一路校区。

## 参考
4294967295

**4294967295**（四十两亿九千四百九十六万七千两百九十五）是4294967294搭4294967296之间个自然数，等于2^{32} - 1，是隻合数，素因数分解好写成3*5*17*257*65537。迭個数用二进制表示是11111111111111111111111111111111（32個1）勒垃32位元、64位元系统个计算机里向是无符号长整形数表示个最大值，亦是运行32位元系统个计算机里向顶大隻自然数。

## 参考
黄文郎

**黄文郎**（，），越南共和国政治人物、學者。

## 生平
2009年，黄文朗从马里兰州搬到仔加利福尼亚州，勒垃加州渠参加仔蛮多海外越南人社区个活动。

2023年3月12号，黄文郎勒美国加利福尼亚奥尔巴尼过世。

## 参考